Kliniese depressie is 'n toestand wat gepaardgaan met hartseer, swaarmoedigheid of wanhoop wat sover gaan dat dit 'n individu se deelname aan sosiale en/of daaglikse lewensaktiwiteite ontwrig. Alhoewel 'n slegte gemoedstoestand of 'n gevoel van neerslagtigheid wat nie 'n mens se daaglikse deelname aan aktiwiteite beïnvloed nie, dikwels na verwys word as depressie, is kliniese depressie 'n mediese diagnose wat onderskei kan word van die alledaagse gebruik wat verwys na terneergedruktheid. Die Ebers-papirus (ca. 1550 v.C.) bevat 'n kort beskrywing van kliniese depressie. Alhoewel dit vol allerhande towerspreuke en slegte middels is – wat bedoel is om bose geeste en ander bygelowe te besweer, is dit ook tekenend van die lang tradisie empiriese beoefening en waarneming. Die moderne begrip van depressie het baie in gemeen met die veel ouer begrip van melancholie (swaarmoedigheid). Kliniese depressie is aanvanklik beskou as 'n chemiese wanbalans by senders in die brein, 'n teorie wat sy oorsprong vind in die waarnemings wat in die dekade na 1950 gemaak is oor die uitwerking van reserpien en isoniasied in die mono-amienvlakke in neurosenders wat 'n invloed het op depressiesimptome.


Actinopterygii is 'n klas gewerwelde beenvisse van die superklas Osteichthyes met meer as 27 000 spesies. Actinopterygii is afgelei van die Grieks (aktino = straal & pterygion = vin of vlerkie). Die gemeenskaplike faktor van die klas is dat al die visse straalvinvisse is. Dit beteken dat die vinne deur beenstrale ondersteun word. Dit is die strale wat so seer kan steek indien die visse verkeerd hanteer word. Die klas het ook slegs een dorsale vin - wat verdeel mag wees en die neussakke open slegs na buite. Actinopterygii word in drie infraklasse ingedeel: chondrostei, holostei en teleostei. Laasgenoemde bevat die meeste lewende visse ter wêreld. Alfabetiese lys van visse Lys van Suider-Afrikaanse visse volgens wetenskaplike name Lys van varswater visfamilies Lys van visfamilies Visordes van Suider-Afrika Dierkunde: 'n Funksionele Benadering. PAJ Ryke. Tweede Uitgawe. 1982. ISBN 0-409-09201-0 Hierdie artikel is ’n saadjie. Voel vry om Wikipedia te help deur dit uit te brei.


Nieu-Engeland is 'n gebied in die noordoostelike Verenigde State van Amerika met 'n bevolking van naastenby 15 miljoen wat deur die deelstate Connecticut, Maine, Massachusetts, New Hampshire, Rhode Island en Vermont gevorm word. Die klimaat is kontinentaal en vogtig, die grond is egter nie baie geskik vir landbou nie. Die Nieu-Engelandstate is bekend vir die pragtige kleure wat sy bosgebiede in die najaar (Indian Summer) vertoon. Sneeuval in die winter maak die gebied geskik vir wintersport. Toerisme en nuwe tegnologiese nywerhede het die tradisionele tekstiel- en ander nywerhede lank reeds vervang. Die belangrikste ekonomiese en kulturele sentrum is die stad Boston (Massachusetts). Binne die Verenigde State handhaaf Nieu-Engeland 'n eie afsonderlike kulturele identiteit, waarby kontrasterende elemente mekaar komplimenteer - godsdienstige puritanisme met liberalisme, 'n florerende landboubedryf in landelike streke met vooruitstrewende stedelike nedersettings, en isolasie met immigrasie - waaronder dié van Iere, Franssprekende Kanadese en Portugese. Die ses deelstate van Nieu-Engeland beslaan 'n oppervlakte van 71 991,8 vk myl of 186 458 vk km. Die streek is ietwat groter as die deelstaat Washington en merkbaar groter as historiese Moederland Engeland (50 301 vk myl).


Waarde is 'n aanduiding van die belang van 'n bepaalde objek. Objekte kan hier onder andere goedere, inligting, 'n diens of 'n reg wees. Waarde is in beginsel subjektief, iedereen kan die belangrikheid van 'n bepaalde objek anders skat en daardeur sy eie persoonlike waarde aan die objek toeken. Die waarde van 'n objek kom tot uiting as 'n objek teen ander objekte geruil word. In hierdie geval kry die mark 'n rol in die waardetoekenning van objekte; op die vrye mark word die waarde van 'n objek bepaal deur vraag en aanbod. Die markwaarde van 'n objek beïnvloed weer die persoonlike waardering wat mense aan objekte toeken. Omdat waarde opsigself nogal 'n ontwykende begrip is, was die mensdom al vroeg op soek na moontlikhede om waarde meetbaar te maak. So is waarde al vroeg uitgedruk in hoeveelhede tasbare goedere soos graan of metaal. Klein stukkies van metale wat self hoë waarde het, het geblyk om geskik te wees as draagbare, maklik hanteerbare waardemeters. Hieruit het geld ontwikkel. Deesdae meet ons waarde gereeld in geld.


Mark Shuttleworth (gebore 18 September 1973 in Welkom) is 'n Brits-Suid-Afrikaanse (weens dubbele burgerskap) entrepreneur wat hom in 2001 in Londen, en vanaf 2008 op die Man-belastinghawe gevestig het. Na bewering was hy in 2015 die sesde rykste inwoner van Man, met 'n vermoë van £160 miljoen. Hy staan veral bekend vir die groot wins wat hy in 1999 op 26-jarige ouderdom uit Thawte, 'n internet-handelsveiligheid-firma gemaak het. In 2002 was hy ook 'n vroeë ruimtetoeris, en gevolglik die eerste burger van 'n Afrika-land in die ruimte. Shuttleworth het in 2009 aangedring om R1.5 miljard sonder 'n 10% oordragheffing uit Suid-Afrika te neem, wat vanaf 2013 uitgeloop het op sy reeks regsgedinge teen die SA-owerhede. In 2015 het die Konstitusionele Hof egter teen hom beslis. Shuttleworth is in Welkom in die Vrystaat gebore as die seun van Richard Dalton Shuttleworth, 'n chirurg, en Ronelle Shuttleworth 'n kleuterskoolonderwyseres. Hy het egter in Kaapstad grootgeword, waar hy by Rondebosch Boys' High en Diocesan Kollege ("Bishops") in Rondebosch skoolgegaan het.


Roman kan na die volgende onderwerpe verwys: Roman, 'n letterkundige genre Roman (Roemenië), 'n stad in Roemenië Roman (voornaam), 'n voornaam vir meestal seuns Roman (lettertipe), Times New Roman, 'n lettertipe in teksverwerking. "Roman" is die Engelse naam vir 'n Romein. Roman (bier), 'n Belgiese bier Roman (vis), 'n seevissoort (rooiroman) Let op: Die baardskeerder-spinnekop (wat nie 'n spinnekop is nie) staan ook as 'n "roman" bekend.


Prof. Jacob Daniël du Toit, beter bekend as Totius (* 21 Februarie 1877 – † 1 Julie 1953), was 'n gevierde Suid-Afrikaanse en Afrikaanse digter, predikant en hoogleraar aan die Teologiese Skool van die Gereformeerde Kerk op Potchefstroom. Hy is in 1877 in die Paarl gebore as die seun van S.J. du Toit, die vader van die Eerste Afrikaanse Taalbeweging. Totius het sy studie in Daljosafat (Hugenote-Gedenkskool), Burgersdorp en Amsterdam afgelê. Na sy terugkeer na Suid-Afrika het hy predikant van die Gereformeerde Kerk in Potchefstroom geword. Gedurende die Tweede Vryheidsoorlog was hy 'n kapelaan van die Boere. Hy het later 'n doktorsgraad in teologie aan die Vrije Universiteit Amsterdam verwerf en is aangestel as professor van die Teologiese Skool in Potchefstroom. Hy sterf in Pretoria in 1953. Sy letterkundige nalatenskap sluit die eerste vertaling van die Bybel en die Psalms in Afrikaans in. Onder die skuilnaam Totius het hy gedigte geskryf, meestal oor sy liefde van mens, natuur en die botsende ideologie van Britse imperialisme en Afrikanernasionalisme. Hy was getroud met Maria Postma, 'n dogter van ds.


Jutland (Deens: Jylland, Duits: Jütland) is 'n skiereiland. Die suidelike deel daarvan vorm die Duitse deelstaat Sleeswyk-Holstein. In die weste grens dit aan die Noordsee, in die noorde aan die Skagerrak, in die noordooste aan die Kattegat en in die ooste aan die Deense eilande en die Oossee. Die land is taamlik plat, met lae heuwels en veengrond. Dit het 'n oppervlak van 29 775km2 en 'n bevolking van 2 491 852 (2004). Die suidelike gedeelte vorm Sleeswyk-Holstein, waarvan die besit afwisselend Deens en Duits was. Die laaste wysiging het ná die Eerste Wêreldoorlog plaasgevind, toe deur 'n volksstemming 'n deel van Sleeswyk na Denemarke oorgegaan het. Jutland kry sy naam van die Jutte, 'n Germaanse volkstam, wat in die 5de eeu hulleself in die gebied gevestig het. Stede in Jutland: Århus Aalborg Esbjerg Randers Kolding Vejle Horsens Jutland se naam sal altyd onthou word vir die groot seeslag wat naby plaasgevind het tydens die Eerste Wêreldoorlog toe die Britse Grand Fleet slaags geraak het met die Duitse High Seas Fleet op 31 Mei 1916.


Die Afrikaanse Taalmonument is 'n monument wat aan die Afrikaanse taal gewy is. Hierdie monument is deur Jan van Wijk ontwerp en in 1975 onthul. Dit staan ook as die Tweede Taalmonument bekend. Die Eerste Taalmonument is opgerig te Burgersdorp in 1893. Die Tweede Taalmonument is gebou op 'n heuwel bokant die Paarl in die Wes-Kaapprovinsie in Suid-Afrika. Die monument is in 1975 voltooi om die halfeeu te gedenk van die amptelike erkenning van Afrikaans as 'n selfstandige taal afsonderlik van Nederlands. Die monument bestaan uit verskillende groter wordende strukture van 'n konvekse en konkawe aard, wat die invloede van verskillende ander tale en kulture, asook politieke ontwikkelings in Suid-Afrika, op Afrikaans simboliseer: Weste – die Europese invloede op die taal Afrika – Afrika-invloede op die taal Brug – Suidoos-Asiatiese invloede op die taal Afrikaans – die taal self Republiek – uitgeroep in 1961 Die Maleise taal en kultuur Op 'n groot inskripsie by die ingang, is twee sitate van vooraanstaande digters/skrywers in die Afrikaanse taal gebeitel: Afrikaans is die taal wat vir Wes-Europa en Afrika verbind...


Alcubilla de Avellaneda is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


'n Hertogdom is 'n gebied, leenwese, of domein wat deur 'n hertog of hertogin geregeer word. Histories was sommige hertogdomme in kontinentale Europa soewerein, terwyl ander, veral in Frankryk en Brittanje ondergeskikte distrikte van 'n koninkryk was. Tradisioneel is 'n groothertogdom, soos Luxemburg, gewoonlik as onafhanklik en soewerein gesien. Soewereine hertogdomme was algemeen in die Heilige Romeinse Ryk en Duitssprekende gebiede. In Frankryk het 'n aantal hertogdomme in die Middeleeue bestaan. Koningin Elizabeth II van die Verenigde Koninkryk hou steeds die middeleeuse Franse titel Hertog van Normandië; die enigste grondgebied wat steeds met die Hertogdom van Normandië verbind is, is die Kanaaleilande. Belangrike Franse hertogdomme het ingesluit Normandië, Boergondië, Bretagne en Akwitanië. In middeleeuse Engeland, is die gebiede Lancashire en Cornwall hertogdomme gemaak met sekere magte wat aan hulle hertoë gegee is. Die Hertogdom van Lancaster is in 1351 gestig maar dit is met die Kroon verenig in 1399 toe die Hertog Hendrik Bolingbroke die troon van Engeland as Hendrik IV bestyg het. Die Hertogdom van Cornwall is in 1337 geskep en is opeenvolgend deur Hertoë van Cornwall gehou wat ook erfgename van die kroon was.


Utrecht kan wees: Utrecht, KwaZulu-Natal, dorp in Suid-Afrika en eertydse Boererepubliek. Utrecht (munisipaliteit), munisipaliteit in en hoofstad van die provinsie Utrecht. Utrecht (provinsie), Nederlandse provinsie.


Krakow (Pools: Kraków, uitspraak: "Krakoef", luister (hulp·inligting)) is die hoofstad van die woiwodskap Klein-Pole en aan die boloop van die Weichsel-rivier in die suide van Pole, sowat 250 kilometer suid van Warskou geleë. Dit is die tweede grootste metropool in die land met 'n bevolking van meer as 750 000 in die stads- en sowat 1,5 miljoen in die metropolitaanse gebied. Die huidige stad het reeds in die 10de eeu bestaan; die eerste verwysing na Krakow as die groot nedersetting Karako gaan terug op Ibrahim ibn Jakoeb, 'n gesant van die kalief van Córdoba in Spanje, wat in die 10de eeu deur Europa gereis het. In die tydperk tussen 1035 en 1596 het Krakau as Poolse hoofstad gefungeer, en daar word nog steeds na Krakau as die "heimlike hoofstad van Pole" verwys. Krakow het tot 'n beduidende sentrum van nywerhede, wetenskap en kultuur ontwikkel en beskik met die Jagielloniese Universiteit oor die tweede oudste universiteit in Sentraal-Europa. Die stadsentrum word deur 'n groot verskeidenheid geboue in die Gotiese, Renaissance-, Barok- en latere boustyle oorheers.


Bliecos is 'n munisipaliteit in die provinsie Soria in die Spaanse outonome gebied Kastilië en León. Hierdie Spanje-verwante artikel is 'n saadjie. U kan help deur dit uit te brei.


Basshunter (gebore 22 Desember 1984 in Halmstad) is die pseudoniem van die Sweedse sanger, musiekprodusent en platejoggie, Jonas Erik Altberg. Altberg beskryf sy musiek as 'eurodance'; ander klassifiseer dit soms as 'hard dance'. Volgens Altberg maak hy al sy musiek op sy eie rekenaar met die FruityLoops-sagteware. Hy het in 2001 begin om musiek te maak en het sy eerste album, The Bassmachine, in 2004 op sy webwerf vrygestel. Altberg lei aan die Gilles de la Tourette-sindroom, waarvan hy tans las ondervind. Op 18 Oktober 2006 het daar naakfoto's van Altberg en sy vriendin op die Internet verskyn. Sy bestuur, sowel as hyself, het dit as 'onskuldige foto's waar geen seks plaasgevind het nie' beskryf, maar op die foto's is die teenoorgestelde duidelik sigbaar. "Basshunter in Swedish charts". swedishcharts.com (in Engels). Geargiveer vanaf die oorspronklike op 27 Maart 2019. Besoek op 18 Oktober 2018. "Basshunter in der Österreichischen Hitparade". austriancharts.at (in Duits). Geargiveer vanaf die oorspronklike op 16 Oktober 2018. Besoek op 18 Oktober 2018.


Honningsvåg (Samies: Honnesváhki of Áváhki) is 'n klein stad en visserhawe in die munisipaliteit Nordkapp van die Noord-Noorse provinsie Finnmark. Honningsvåg lê op die eiland Magerøya en het 'n bevolking van sowat 2 400 mense. Honningsvåg is die derde grootste kruisvaarthawe in Noorweë en word ook deur skepe van Hurtigruten aangedoen, maar het veral bekendheid verwerf vanweë sy ligging naby die Noordkaap (Noors: Nordkapp). Die hawe is in die somer gevolglik 'n belangrike bestemming vir plesierbote. Die lugredery Widerøe bied daarnaas gereelde vlugte na die lughawe Valan naby Honningsvåg aan. Die toerisme in verband met die Noordkaap, wat sowat 40 kilometer van die stad af lê, en vissery is die vernaamste bronne van inkomste vir Honningsvåg. Alhoewel Honningsvåg homself sedert die 1990's as die "noordelikste stad ter wêreld" bemark (en gelyktydig ook na sy ligging naby die Noordkaap verwys), is daar in geografiese opsig nog ander stede soos Barrow in die Amerikaanse deelstaat Alaska wat aanspraak kan maak op hierdie titel. Teen die einde van die Tweede Wêreldoorlog is alle nedersettings op die eiland Magerøya deur die Duitse Weermag aan die brand gesteek nadat hulle op bevel van Adolf Hitler 'n beleid van verskroeide aarde gevolg het.


Broadway-toring is 'n siergebou of folly (in Engels letterlik "gekheid" of "dwaasheid") geleë op Broadway-heuwel, langs die A44-pad tussen Evesham en Moreton-in-Marsh, net meer as 1,6 km suidoos van die dorpie Broadway, in Worcestershire, Engeland, op die tweede hoogste punt in die Cotswolds. Die toring se basis is 312 meter bo seespieël en die toring self is 17 meter hoog. Op 'n mooiweersdag kan dertien graafskappe van Engeland van die bokant van die toring gesien word. Die uitsig sluit in die Severn-Vallei tot by die Walliese berge. Vandag is dit 'n toeriste aantrekking met verskeie tentoonstellings wat oop is vir die publiek. Die "Saksiese" toring is deur James Wyatt in 1794 ontwerp om soos 'n skynkasteel te lyk, en is gebou vir Lady Coventry in 1797. Die toring is op 'n "baken"-heuwel, waar bakens op spesiale geleenthede aangesteek is, gebou. Lady Coventry het gewonder of 'n baken op die heuwel van haar huis in Worcester (~35,4 km ver) gesien sou kon word en het die bou van die toring geborg om die antwoord te bepaal.


Asuka of Asuka-kyō (飛鳥, Asuka of Asuka-kyō?) was een van die Keiserlike hoofstede van Japan tydens die Asuka-tydperk (538 - 710), wat na die stad vernoem is. Dit is geleë in die hedendaagse dorpie Asuka, Nara Prefektuur. Daar is verskillende teorieë oor hoe die paleis sy naam bekom het, insluitend i) dat dit vernoem is na 'n voël – die gewone Kruisbek, of isuka in Japannees, ii) dat dit vernoem is na die landvorm, b.v. 洲処 (suka, wat sandbank of delta beteken) of 崩地 (asu) + 処 (ka) en ander. 'n Ander teorie is dat dit vernoem is ter ere van Asuka Nyorai, die Japannese ekwivalent van Akshobhya, een van die Vyf Boeddhas van Wysheid, wat in die Asuka-dera (tempel) aanbid is, die Asuka-niimasu-jinja (heiligdom vir sy manifestasie as 'n Sjinto god), en verskeie ander strukture uit daardie tydeperk.[verwysing benodig] Die ruïnes van die gebou het behou gebly en argeologiese projekte ontdek steeds voorwerpe uit die verlede.


'n Digter is 'n skrywer van poësie (gedigte). 'n Skrywer wat woorde vir liedjies skryf word 'n teksdigter genoem. Hoewel mens na elke skrywer van 'n gedig kan verwys as die digter van die werk, word mense wat nooit enige gedigte gepubliseer het nie, nie gereken tot die beroepsgroep van digters te behoort nie. Om as digter te kwalifiseer moet die skrywer se poësie 'n integrale deel van sy letterkundige bydrae vorm. Mense wat net af en toe 'n gedig skryf bly skrywers. Lys van Afrikaanse digters Lys van Suid-Afrikaanse digters Aanlyn-digters by woes.co.za Geargiveer 11 Junie 2009 op Wayback Machine Wikiwoordeboek het 'n inskrywing vir digter. Hierdie artikel is ’n saadjie. Voel vry om Wikipedia te help deur dit uit te brei.


Helen Adams Keller (27 Junie 1880 - 1 Junie 1968) was 'n gestremde Amerikaanse outeur en lektor. Helen Keller het op die ouderdom van negentien maande blind en doofstom geword ná 'n ernstige siekte, maar het met die hulp van haar onderwyser, Anne Sullivan, mettertyd daarin geslaag om suksesvol te kommunikeer en selfs akademies te slaag. Ná haar graduering het sy aangekondig dat haar lewenstaak sou wees om blinde en dowe persone te help. In 1913 het sy, op aandrang van die Amerikaanse Stigting vir die Blindes, lesings regoor die wêreld begin gee. Helen en Anne het die volgende jaar met toere begin waar hulle lesings oor Helen se ondervindinge en riglyne aan blinde en doofstom persone gegee het. Anne het Helen se lesings en praatjies sin vir sin aan die gehoor geïnterpreteer. Dit is dan deur vrae-en-antwoordsessies opgevolg. Hulle het lande met 'n hoë blindheidsyfer besoek en Helen het 'n aantal boeke en artikels geskryf. Haar pogings om die behandeling van blinde en dowe persone te verbeter, was suksesvol en gestremdheid word vandag nie meer beskou as 'n geestelike versteuring nie.


kykNET is 'n Afrikaanse TV-kanaal wat deel is van M-Net. Dit word op MultiChoice se DStv-satelliettelevisiediens uitgesaai. Die kanaal is in Oktober 1999 geloods. Die eerste uitsending was op 15 November en die eerste program was Emma Koe Lê Ma. Op 16 Julie 2014 het DStv aangekondig dat kykNET in hoë-definisie uitgesaai sal word van 12 Augustus 2014 af. Karen Meiring is vroeg in 2009 as kykNET se kanaalhoof aangestel. kykNET het op 1 Oktober 2012 na kanaal 144 op DStv geskuif. Op 17 November 1999 word Kwêla die eerste keer uitgesaai wat dit een van kykNET se oudste programme maak. Liriekeraai, met Soli Philander as aanbieder en Pedro Kruger en Saranti Rheeders as spankapteine, begin op 15 Januarie 2000. Elana Afrika-Bredenkamp skop haar TV-loopbaan af toe sy die aanbieder van die jeugprogram Jip word. Haar mede-aanbieder is Henré Pretorius. In 40 Dae deur die Delta wat op 23 April 2002 begin, gaan soek Valiant Swart die oorsprong van die blues in Amerika. Die kookprogram Van Pampoen tot Perlemoen skop op 3 April 2002 af met Sonia Cabano as aanbieder.


Celestinus II (ook gespel Coelestinus of Caelestinus) was die 165ste pous van die Rooms-Katolieke Kerk. Die pous word soms verwar met Teenpous Celestinus II. Pous Celestinus II is gebore as Guido Città di Castello (of Guido de Castellis) in Città di Castello, Italië. Voor sy verkiesing studeer hy onder Pierre Abélard. Vanaf 1127 was hy kardinaal-diaken van Santa Maria in Via Late aangestel deur Pous Honorius II en vanaf 1133 kardinaal-priester van Sint Markus aangestel deur Pous Innocentius II. Op 26 September 1143 volg hy Pous Innocentius II op, word in sy amp bevestig op 3 Oktober 1143 en regeer tot sy dood op 8 Maart 1144. Hy word opgevolg deur Pous Lucius II. Die naam ‘Celestinus’ beteken 'hemelse'. Celestinus II was reeds oud toe hy verkies is en het slegs 'n bietjie meer as vyf maande regeer. Tydens sy kort pontifikaat gee hy kwytskelding aan koning Lodewyk VII van Frankryk en hef die interdik teen Frankryk op. Duff, Eamon (2001). Saints and Sinners: A History of the Popes, Yale University Press. ISBN 0-300-09165-6. Maxwell-Stuart, P. G. (2002).


Die Slag van Paardeberg was 'n groot veldslag tydens die Tweede Vryheidsoorlog. Die slag is naby Paardebergdrif gevoer op die oewers van die Modderrivier in die Oranje Vrystaat naby Kimberley. Die slag het gevolg net na Britse magte Kimberley ontset het na die Boeremagte se beleg van die dorp. Die terugtrekkende Boeremag onder bevel van Piet Cronje is vasgekeer by Paardeberg en tot oorgawe gedwing na 'n beleg wat gevolg het op 'n mislukte direkte aanslag teen die Boeremagte deur Generaal Kitchener. Lord Roberts is aangestel om die Britse magte in Suid-Afrika aan te voer in Desember 1899 in opvolging van Generaal Redvers Buller (Roberts het op daardie stadium so pas gehoor dat sy seun, Freddy, noodlottig gewond is by die Slag van Colenso). Soos Buller, het Roberts hom voorgeneem om 'n direkte aanslag op die Boererepublieke se hoofstede Bloemfontein en Pretoria te maak deur gebruik te maak van die spoorlyn vanaf Kaapstad vir logistieke steun en kommunikasie. Soos in Buller se geval het hy met sy aankoms in Suid-Afrika ondervind dat die openbare mening in Brittanje en onder die Britse gemeenskap in Suid-Afrika 'n sterk optrede wou sien om die beleg van Ladysmith, Kimberley en Mafikeng te ontset en het daarom sy planne verander.


Asimut is 'n wiskundige begrip wat as 'n hoek tussen die x-as in die xy-vlak en 'n punt gedefinieer word. Dit word gewoonlik deur die simbool θ voorgestel. Dit het verskeie praktiese toepassings insluitende in navigasie, sterrekunde, kartografie, mynbou en artillerie. Die woord asimut is afgelei van die Middeleeuse Latyn azimut wat weer afkomstig is van die Arabies السمت ('al-sumūt') meervoud van al-samt die weg. Dit staan ook veral in navigasie of sterrekunde as die toppuntshoek bekend. WolframMathWorld, Azimuth, besoek op 23 Februarie 2008 Merriam-Webster OnLine, [1], Besoek op 23 Februarie 2008 HAT, Asimut


Basjkortostan of Basjkirië (Russies: Башкортостан of Башкирия; Basjkirs: Башҡортостан Республикаһы) is ’n outonome republiek (’n deelgebied van Rusland). Basjkortostan grens aan: Perm (noord) Swerdlofsk (noordoos) Tsjeljabinsk (oos/suidoos) Orenboerg (suidoos, suid en suidwes) Tartarstan (wes) Oedmoertië (noordwes) Die huidige Basjkirse gebied word al baie lank bewoon. Die eerste nedersettings is gestig in die Jong Steentyd. Tydens die Bronstyd het die gebied sterk begin ontwikkel. Die eerste lede van die Abasjewo-kultuur, die eerste beskawing wat hier in die Suidelike Oeral-gebied permanente nedersettings gestig het, het geweet hoe om bronswerktuie, -wapens en –versierings te maak. Die naam "Basjkirs" is in die 9de eeu die eerste keer gebruik vir die mense wat hier woon. In die 10de eeu het die Islam onder die Basjkirs begin versprei en in die 14de eeu het dit die dominante godsdiens geword. Tot die 16de eeu was die huidige Basjkirië verdeel tussen die kanate van Kazan, Sibir en die Nogai-horde.


Blaise Pascal (19 Junie 1623 – 19 Augustus 1662) was 'n Franse wiskundige, fisikus, uitvinder, filosoof en Katolieke teoloog. Hy was 'n wonderkind wat deur sy vader onderrig was. Pascal se vroegste werk was in die natuur- en toegepaste wetenskappe waar hy belangrike bydraes gemaak het tot die konstruksie van 'n meganiese rekenmasjien, die studie van vloeistowwe, en die konsepte van druk en vakuum opgeklaar deur die werk van Evangelista Torricelli te veralgemeen. Pascal het ook ter verdediging van die wetenskaplike metode geskryf. Pascal was een van die voorste wiskundiges van alle tye. Hy het gehelp om twee nuwe navorsingsvelde te skep. Op sestienjarige ouderdom het hy belangrike verhandelings oor projektiewe meetkunde geskryf en later met Pierre de Fermat oor waarskynlikheidsteorie gekorrespondeer. Hy het ook 'n sterk invloed op die ontwikkeling van moderne ekonomie en sosiale wetenskap uitgeoefen. Ná 'n mistiese ondervinding in laat 1654 het hy sy wetenskaplike werk laat vaar en hom toegewy aan filosofie en teologie. Sy twee beroemdste werke dateer uit die tydperk: Lettres provinciales en Pensées. Pascal het sy hele lewe lank aan swak gesondheid gelei en het twee maande na sy 39ste verjaarsdag gesterf.


Monopoly is een van die bekendste bordspele en is gemaak deur Hasbro en Parker Brothers. Deelnemers kompeteer om rykdom te vermag deur gestileerde ekonomiese aktiwiteite, soos die koop, huur en verhandel van eiendom. Speelgeld word gebruik en deelnemers maak beurte om oor die bord te skuif met behulp van 'n dobbelsteen. Die spel is na die ekonomiese konsep "monopolie" vernoem: die dominering van 'n mark deur 'n enkele verskaffer. Sedert Charles Darrow die speletjie in 1935 gepatenteer het (aldus Hasbro), het 750 miljoen mense dit gespeel, wat dit die mees gespeelde kommersiële bordspeletjie in die wêreld maak. Die 1999 Wêreldrekordboek deur Guinness het Hasbro se vorige statistiek van 500 miljoen mense aangehaal. Met die uitreiking van die oorspronklike Suid-Afrikaanse weergawe was Eloffstraat die waardevolste eiendom in die vier stede wat destyds deel was van die spel: Johannesburg, Kaapstad, Bloemfontein en Durban. Indertyd kon spelers eiendom in Eloffstraat koop vir R400. In die jongste plaaslike weergawe, dié van 2002, is die tradisionele eiendomme in middestede verruil vir meer eksklusiewe eiendomme (soos R40 000 vir eiendom in Clifton) en is die strate in die vier stede vervang deur stede, buurte en bakens.


Swjatoslaf I (Russies: Святослав) (±942 – 972) was van 962 tot met sy dood in 972 grootprins van Kiëf-Roes. Hy was die seun van Igor en Olga en was bekend vir sy veldtogte na die ooste en suide om sy grondgebied uit te brei. Swjatoslaf was die eerste heerser van Kiëf-Roes wie se naam suiwer Slawies was en nie uit Oudnoors gekom het soos sy voorgangers s'n nie. Sekere geleerdes glo die naam Swjatoslaf, wat saamgestel is uit die stamme van die Slawiese woorde vir "heilig" en "glorie", was ’n kunsmatige afleiding van die name van sy voorgangers Oleg en Rjoerik (wat onderskeidelik "heilig" en "glorie" in Oudnoors beteken). Oor sy jeug, toe hy oor Nowgorod geheers het, is niks bekend nie. Sy pa, Igor, is in 942 deur die Drewljanen vermoor en sy ma, Olga, het as regent oor Kiëf-Roes regeer totdat Swjatoslaf meerderjarig was. Die dekade waarin Swjatoslaf oor Kiëf regeer het, is gekenmerk deur ’n wilde uitbreiding van sy mag. Aan die einde van sy kort lewe was hy leier van die grootste staat in Europa.


Fjodor Michailowitsj Dostojéfski (Russies: Фёдор Михайлович Достоевский, wetenskaplike transliterasie Fëdor Michajlovič Dostoevskij; * 11 November 1821 in Moskou, Russiese Ryk, tans Rusland; † 9 Februarie 1881 in Sint Petersburg) was 'n Russiese skrywer van fiksie. Van sy bekendste werke sluit in Die Idioot (Russies: Идиот), Misdaad en Straf (Преступление и наказание, Prestoeplenije i Nakazanije) en Bose Geeste (Бесы). Hierdie werke het 'n blywende uitwerking op intellektuele denke en die wêreldletterkunde gehad. Dostojefski se vader het afgestam van 'n familie wat eens tot die ou, maar klein Litause adel behoort het. Sy oupa was 'n priester in die Russies-Ortodokse Kerk in die Slowaakse Bratislava. Omstreeks 1818 het hy besluit om na Moskou te trek en medies te studeer. Sy moeder het as koopmansdogter 'n bogemiddelde opvoeding gehad. In 1821 het die gesin verhuis na die Marinski-hospitaal vir armes, 'n filantropiese instelling waar hulle gaan woon het en waar Dostojefski, een van sewe kinders, gebore is. Hy het in 'n gesin met private personeel opgegroei.


Stefanus III (IV) was die 94ste pous van die Rooms-Katolieke Kerk. Weens die statusverandering van Pous Stefanus (II), was Stefanus III vanaf die begin van die 13de eeu tot 1961 bekend as Stefanus IV en was hy die 95ste pous. Sien Lys van pouse (die onderafdeling: Die spesiale geval van Pous Stefanus (II)) vir volle besonderhede. Pous Stefanus III (IV) is gebore in Sisilië die seun van Olivus. Op 7 Augustus 767 volg hy Pous Paulus I op en regeer tot sy dood op 24 Januarie 772. Hy word opgevolg deur Pous Adrianus I. Die naam ‘Stefanus’ beteken 'gekroonde'. Pous Stefanus III is as pous gekies na die kort pontifikaat (wat met geweld afgedwing is) van Teenpous Constantinus II en die een dag van die bewind van Teenpous Filippus. Stefanus was 'n harde man waarvan verwag is dat hy met Constantinus sou afreken. In April 769 belê hy 'n sinode waarop Constantinus tot lewenslange boetedoening in 'n klooster veroordeel word. Ook is daar besluit dat die pous voortaan slegs deur kardinale gekies word, sonder inmenging van buite.


Hierdie artikel behandel die wildsbok. Sien Steenbok (sterrebeeld) vir die sterreteken. Die steenbok (Raphicerus campestris) is 'n klein wildsbokkie wat in die suide en ooste van Afrika voorkom. 'n Volwasse steenbok het 'n gemiddelde massa van 12 kg en is ongeveer 50 cm hoog. Steenbokke het twee klein, reguit horinkies. Die langste horings wat al aangeteken is, was 18 cm. 'n Steenbok se kleur kan wissel van rooibruin tot baksteenrooi met 'n wit penskant. Daar is twee afsonderlike steenbokbevolkings. Die een is in Suider-Afrika, wat die lande Angola, Namibië, Suid-Afrika, eSwatini, Botswana, Mosambiek, Zambië, Zimbabwe en Lesotho insluit. Die ander bevolking is in Oos-Afrika, in Sentraal- en Suid-Kenia en Tanzanië. Steenbokke kan in 'n groot verskeidenheid habitats oorleef. Daar word gesê dat hulle onstabiele en oorgangshabitats verkies. Hulle word aangetref in gebiede wat wissel van halfdroë sanderige gebiede soos die rand van die Kalahari-woestyn en die Nasionale Etoshawildtuin tot oop bosveld, wat oop vlaktes, klipperige savanne en akasia-grasveld insluit.


Pous Paschalis kan verwys na 'n aantal pouse en teenpouse van die Rooms-Katolieke Kerk nl: Pous Paschalis I (687) 'n Teenpous. Pous Paschalis I (817 – 824). Pous Paschalis II (1099 – 1118). Pous Paschalis III (1164 – 1168) 'n Teenpous.


Henning Mankell (* 3 Februarie 1948 in Stockholm, grootgemaak in Sveg; † 5 Oktober 2015 in Gotenburg) was 'n Sweedse toneelregisseur en skrywer wat veral met sy reeks speurromans oor die polisie-inspekteur "Kurt Wallander" internasionale bekendheid verwerf het. Mankell se familie was van Duitse afkoms. Hy was 'n kleinseun van Johann Hermann Mankell wat in Hesse gebore is en later na Swede geëmigreer het. Sy grootvader was die gelyknamige Sweedse komponis Henning Mankell. Hy het sy derde huwelik met die teaterregisseur Eva Bergman, die tweede dogter van Ingmar Bergman, aangegaan. Henning Mankell het sy toneelloopbaan as regie-assistent by die Riks-teater in Stockholm begin. Hy het reeds op 20-jarige ouderdom begin om selfstandig toneelstukke in kollagevorm te skryf en te ensceneer met die doelwit om die "maatskappy te ontmasker". Ook die prosa, wat hy in die vroeë 1970's begin skryf het, het hierdie bedoeling gehad. In 1973 het Mankell sy eerste roman, Bergsprängaren, vrygestel. Politieke en maatskaplike kwessies neem nog steeds 'n belangrike plek in sy werke in. Sedert die 1980's is Mankell onder meer in Mosambiek werksaam waar hy by die opbou van 'n teater betrokke was.


Alexander Lange Kielland (* 18 Februarie 1849 in Stavanger, † 6 April 1906 in Bergen) was 'n Noorse skrywer. Kielland word beskou as een van "die groot vier" Noorse skrywers (die ander drie is Henrik Ibsen, Jonas Lie, en Bjørnstjerne Bjørnson). Hy was ook burgemeester van Stavanger gewees. Wikimedia Commons het meer media in die kategorie Alexander Kielland. Hierdie artikel is ’n saadjie. Voel vry om Wikipedia te help deur dit uit te brei.


"Blackboard bold" is 'n lettertipe wat dikwels gebruik word vir sekere simbole in wiskunde en fisika tekste. In die skriftipe word sommige van die lyne in die simbole (gewoonlik vertikale, of na-vertikale lyne) verdubbel. Die simbole dui gewoonlik getal-versamelings aan. Bordvetskrif-simbole staan ook bekend as dubbelslag-simbole, alhoewel pogings om hulle te druk deur twee slae op 'n tikmasjien te tik onwaarskynlik sal lei tot die gewenste resultate. Hierdie simbole het bykans 'n universele interpretasie, anders as hulle gewoon-gedrukte ewebeelde, wat deurlopend herwin word.


Pinkster (afgelei van die Griekse πεντηκοστὴ [ἡμέρα], pentēkostē [hēméra], letterlik: "vyftigste [dag]") is 'n Christelike fees ter herinnering aan 'n belofte wat Jesus van Nasaret vir sy volgelinge gemaak het. Volgens die Christelike Pinkster-teologie sou hy vyftig dae ná sy opstanding 'n helper, die Heilige Gees, stuur om sy aanhangers, wat in Jerusalem vergader het om die Joodse Wekefees te vier (Die handelinge van die apostels 2:1-41), met nuwe krag te beklee. Pinkster word sedert die 3de eeu as 'n Christelike fees gevier (die eerste historiese verwysing na die fees dateer selfs terug na die jaar 130 n.C.) en is gegrond op die Joodse tradisie van die Wekefees (Hebreeus: Sjawoe'ot), wat vyftig dae ná die Pasgafees (Hebreeus: Pesach) gevier is. In ooreenstemming hiermee val die Christelike Pinksterfees op die vyftigste dag ná Pase. Volgens die Christelike leerstelling het die Heilige Gees gedurende die eerste Pinkster oor Jesus se dissipels neergedaal.


Die Olimpiese Winterspele 1980 (Engels: 1980 Winter Olympics), amptelik bekend as die XIIIde Olimpiese Winterspele, is tussen 13 en 24 Februarie 1980 in die Adirondack-gebergte by Lake Placid in die deelstaat New York in die Verenigde State gehou. Vancouver-Garibaldi in Kanada doen aanvanklik ook aansoek om die Spele te organiseer, maar onttrek hulself voor die stemming. Die Olimpiese Somerspele 1980 is in Moskou, Sowjetunie, aangebied. Die Paralimpiese Winterspele 1980 is tussen 1 en 7 Februarie in Geilo, Noorweë, gehou. Lake Placid is op 13 Oktober 1974 in Wene deur die Internasionale Olimpiese Komitee gekies as die gasheer vir die Olimpiese Winterspele in 1980. Die enigste ander kandidaat was Vancouver-Garibaldi, maar het voor die stemming hulself onttrek. 6 Olimpiese sporte in 10 dissiplines is tydens die Spele beoefen. Alpeski (6) Bobslee (2) Heg-en-steg-ski (7) Kunsskaats (4) Langbaanskaats (9) Noorse kombinasie (1) Rodel (3) Skansspring (2) Tweekamp (3) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Die Olimpiese Winterspele 1972 (Japannees: 第十一回オリンピック冬季競技大会, Dai Jūichi-kai Orinpikku Tōkikyōgi Taikai), amptelik bekend as die XIde Olimpiese Winterspele, is tussen 3 en 13 Februarie 1972 in Sapporo, Japan, aangebied. Die ander kandidaatstede was Banff (Kanada), Lahti (Finland) en Salt Lake City (Verenigde State). Dit is die eerste keer dat die Olimpiese Winterspele nie in Europa of die Verenigde State gehou is nie. Die Olimpiese Somerspele 1972 is in München, Wes-Duitsland, aangebied. Sapporo is op 25 April 1966 in Rome deur die Internasionale Olimpiese Komitee gekies as die gasheer vir die Olimpiese Winterspele in 1972. Ander kandidate was: Banff, Lahti en Salt Lake City. Die stemming het as volg verloop: 6 Olimpiese sporte in 10 dissiplines is tydens die Spele beoefen. Alpeski (6) Bobslee (2) Heg-en-steg-ski (7) Kunsskaats (3) Langbaanskaats (8) Noorse kombinasie (1) Rodel (3) Skansspring (2) Tweekamp (2) Yshokkie (1) Hier volg 'n alfabetiese lys van al die Nasionale Olimpiese Komitees wat deelgeneem het.


Suid-Afrika is een van die lande wat aan die Olimpiese Spele deelneem. Suid-Afrika stuur vir die eerste keer 'n span na die Somerspele van 1904. 56 jaar later, in 1960, stuur hulle hulle eerste span na die Winterspele. In 2020 neem Suid-Afrika vir die 20ste keer aan die Somerspele deel, terwyl hulle nog net aan 7 Winterspele deelgeneem het. Hulle het nog nooit 'n medalje op 'n Winterspele gewen nie. In totaal het Suid-Afrika al 89 medaljes verower, waarvan die meeste in atletiek, boks en swem. Tot in 1960, toe Suid-Afrika voor sy verbanning weens Apartheid vir die laaste keer aan Olimpiese Spele deelgeneem het, het sestien Springbok-Sportsterre in vyf sportsoorte goue medaljes gewen. Sedert Suid-Afrika se hertoelating in 1992 het elf verdere goue medaljes gevolg Reggie Walker het Suid-Afrika se Olimpiese deelname op 'n glorieryke manier ingewy deur die 100 m te wen. Dit was 'n nuwe Olimpiese rekord toe hy die wenpaal na 10,8 s bereik het. Vir die eerste keer is die belangrike Olimpiese naelloop deur 'n atleet van buite die Verenigde State van Amerika gewen.


Die aardhommel is een van die volopste hommelbyspesies in Europa. Hulle word gekenmerk deur die wit onderkante van hulle mae. Die koninginby is 2–2,7 cm lank, terwyl die werkers 1½–2 cm lank is. Aardhommels is nie so sosiaal soos heuningbye nie, maar meer sosiaal as groefbye. Die koningin bou 'n nes wat so groot soos 'n mens se vuis is, waarin tot 50 werkerbye kan lewe. Aan die einde van die jaar sal die hele swerm vrek en net die jong koninginne oorbly. Aardhommels kan hul weg terug na hulle nes vind van 'n afstand so ver as 13 km. Bye in Wêreldspektrum, volume 4. 1983 Ensiklopedie Afrikana: (EDMS) BPK. Louisa Cheung (26 Julie 2006). "Homing instinct of bees surprises" (in Engels). BBC News. Geargiveer vanaf die oorspronklike op 17 Februarie 2009. Besoek op 7 Maart 2009.


Hierdie artikel handel oor die Verenigde Koninkryk gedurende die tydperk wanneer al van Ierland was deel daarvan. Vir die staat in sy huidige vorm, sien die Verenigde Koninkryk. Die Verenigde Koninkryk van Groot-Brittanje en Ierland (Engels: Kingdom of Great Britain and Ireland) was die amptelike naam en staatsvorm van die Verenigde Koninkryk van 1 Januarie 1801 tot 12 April 1927. Dit het tot stand gekom met die vereniging van die Koninkryk van Groot-Brittanje (wat self ’n unie was van die Koninkryke van Engeland en Skotland) en die Koninkryk van Ierland, met Ierland wat regstreeks deur die Britse regering regeer is. Hoofartikel: Lys van monarge van Brittanje. Tot 1927 was die woorde "Koning(in) van die Verenigde Koninkryk van Groot-Brittanje en Ierland" deel van die monarg se koninklike titel. In 1927 is die woorde "Verenigde Koninkryk" weggelaat en was die titel "Koning(in) van Groot-Brittanje, Ierland … [en ander plekke]". Die woorde "Verenigde Koninkryk" is in 1953 in die titel teruggeplaas. Die verwysing na "Ierland" is vervang deur ’n verwysing na "Noord-Ierland".


Hierdie artikel handel oor die dorp in Namibië. Vir die dorp in Suid-Afrika, sien Warmbad. Warmbad (Nama: |Aixa-aibes) is 'n dorp in die uiterste suidooste van Namibië, in die ǁKaras-streek, 43 km suid van Karasburg, met 'n oppervlakte van 12 km² en 'n bevolking van 6 829 (2010). Warmbad lê sowat 720 m bo seevlak naby die oorsprong van die Homrivier en die grens met Suid-Afrika. Die dorp het 'n droë en gematigde klimaat wat kenmerkend is van die Namaland-plato – 'n gebied tussen die suidelike Namibwoestyn en die steppe-klimaatsone in die ooste. Belangrike toeriste-aantreklikhede sluit die sendingkerk van 1810 en Warmbad se naamgewende en internasionaal bekende warmbronne in. Die eerste verwysing na Warmbad dateer uit 1760. Die dorp was destyds 'n belangrike bestemming vir handelaars, grootwildjagters en sendelinge uit die Kaapkolonie en 'n beduidende nedersetting van die inheemse Namavolk. Daarnaas het dit ook as toevlugsoord vir Namas gedien wat deur Europese setlaars uit die Kaapprovinsie verdryf is. Tussen 1805 en 1810 het Christian en Abraham Albrecht in opdrag van die Londense Sendinggenootskap hier 'n sendingstasie gevestig.


Port Shepstone is 'n hoofdorp in die ooste van Suid-Afrika, in die suide van die provinsie van KwaZulu-Natal. Die dorp is 120 km suid van Durban. Die N2 nasionale pad wat vanaf Kaapstad kuslangs loop, gaan deur die dorp. Dit is ook die begin/eindpunt van die R61-provinsiale roete wat deur die Oos-Kaap na Beaufort-Wes strek. Die dorp is in 1867 by die mond van die Mzimkulurivier (beteken:groot tuiste van alle riviere) gestig en na sir Theophilus Shepstone, sekretaris van naturellesake in Natal, vernoem. Munisipale status is in 1934 toegeken. Die oorspronklike nedersetting het ontstaan nadat marmer aan albei oewers naby die monding van die rivier ontdek was. Teen 1901 het die spoorlyn vanaf Durban die dorp bereik. Port Shepstone is die setel van die Ugu-distriksmunisipaliteit en ook die Ray Nkonyeni Plaaslike Munisipaliteit, wat beteken dat die meeste staatsdepartemente kantore hier het. Belangrike produkte wat in die omgewing verbou word is subtropiese vrugte soos piesangs, lietsjies, papajas en avokadopere asook suiker, wattelbas, sisal en hout. Die distrik is 1 328 km2 groot. Burry Stander (1987-2013), in lewe 'n Suid-Afrikaanse bergfietsryer.


Baš Čelik (Serwies: Баш-Челик; of Harde Staal) is ’n Serwiese volksverhaal. ’n Koning het drie seuns en drie dogters. Op sy sterfbed laat hy sy seuns belowe dat hulle hulle susters aan die eerste persone sal gee wat vra om met hulle te trou. Een nag vra ’n bulderende stem om met die een suster te trou. Die twee oudste broers huiwer, maar die jongste een voldoen aan sy pa se versoek en oorhandig haar. Die volgende twee nagte gebeur dieselfde, tot al drie susters aan geheimsinnige vreemdelinge gegee is. Die drie broers besluit om hul susters te gaan soek. Tydens hulle reise veg hulle teen meerkoppige slange. Die jongste broer verslaan ook nege reuse wat die streek terroriseer. Eindelik red hy die koning se dogter nadat sy deur ’n slang gepik is. Hy word toegelaat om met die prinses te trou en word een van die koning se gunstelinge. Hy woon in die prinses se kasteel en mag in al die kamers ingaan, behalwe een wat met kettings gesluit is. Eendag toe sy vrou weg is, gaan hy in die kamer in en sien ’n gevangene wat met kettings vasgemaak is.


Skåne (Sweeds en Deens Skåne, Latyn Scania) is 'n historiese provinsie in die suide van Swede wat tot in die 17de eeu deel uitgemaak het van die Koninkryk Denemarke. Dit kom grootliks ooreen met die huidige provinsie (Sweeds: län) Skåne län en gebied van die provinsiale munisipaliteit (wat ook 'n vroeër selfstandige munisipaliteit in die historiese provinsie Halland insluit). Die belangrikste stedelike sentra is Malmö (die provinsiale hoofstad), Helsingborg, Kristianstad, Landskrona, Lund, Trelleborg en Ystad. Skåne maak saam met die Deense eilande Seeland, Bornholm, Lolland, Falster en Møn deel uit van die transnasionale Öresundstreek. Vanweë die nabyheid aan Denemarke klink in die plaaslike Sweeds nog steeds 'n Deense aksent deur. Sowel Denemarke en Swede het eeue lank aanspraak op Skåne, Halland en Blekinge gemaak, en eers in 1658 is hierdie gebiede by Swede ingelyf. Danksy sy vrugbare bodem, sy milde klimaat en sy ryk visgronde het Skåne steeds 'n beduidende rol as die belangrikste landboustreek van Swede gespeel. Die plaaslike landskap word deur saggies golwende heuwellande en groen weivelde in die kusgebiede gekenmerk, waarby Österlen in die suidooste 'n gewilde trekpleister vir toeriste en kunstenaars geword het.


Die varingblom is ’n magiese plant in die Slawiese mitologie (Oekraïens: Цвіт-папороть, Pools: Kwiat paproci, Belarussies: Папараць-кветка, Russies: Цветок папоротника) en die Baltiese mitologie (Lets: Papardes zieds, Esties: Sõnajalaõis, Litaus: Paparčio žiedas). In die Letse en Estiese kultuur maak die varingblom sy verskyning net een keer per jaar in die nag van Jāņi (Jaaniõhtu of Jaaniöö in Estland), wanneer volgens 'n voor-Christelike tradisie feesvierings ter geleentheid van die somersonstilstand plaasvind. Hier is dit ’n simbool van vrugbaarheid. Tydens hierdie "magiese" nag vaar jong paartjies die woude in "om die varingblom te gaan soek", ’n eufemisme vir seks. Dit kan tot swangerskap lei, wat ook die varingblom genoem word. Na aanleiding van hierdie tradisie is Papardes zieds ("varingblom" in Lets) die naam van ’n nie-regeringsorganisasie in Letland wat opvoeding aanmoeding oor sake rakende seks, vrugbaarheid en verhoudings. Die somersonstilstand of Midsomerfees (Fees van Rasa en Joninės) is in Litaue tradisioneel as 'n dag gevier waarop teenoorgesteldes verenig en mense gelouter is.


Kingston is die hoofstad en grootste stad van Jamaika, 'n eilandnasie in die Karibiese See. Die stad het in 2011 'n bevolking van 1 041 084 gehad en 'n oppervlakte van 480 km². Kingston is in 1692 gestig en is aan Jamaika se suidkus geleë. Dit is die grootste Engelstalige stad in die Amerikas suid van die Verenigde State. Tydens die Krieketwêreldbeker 2007 is Kingston se Sabinapark vir sewe wedstryde ingespan. Wikimedia Commons het meer media in die kategorie Kingston, Jamaika. Hierdie artikel is ’n saadjie. Voel vry om Wikipedia te help deur dit uit te brei.


Abigail Keats (gebore 11 November 1986) is 'n Suid-Afrikaanse modeontwerper. Abigail Keats het Dainfern College in haar tienerjare bygewoon. Later het sy in 2007 die eerste keer aan die SA London International School of fashion voltooi en haar eerste versameling by Audi bekendgestel Modeweek 2008 as deel van die herfs / winter New Generation Designer-vertoning. Sedertdien wys sy ook haar versamelings by Joburg Modeweek, Audi Fashion Week en Arise Africa Fashion Week - AFI Keats is ook uitgenooi om ten toon te stel New York, London en Miami, en is in Suid-Afrika gekies as die 'ontwerper van die maand' Elle magazine (Elle Magazine, Junie 2008, Vol 13 No 3, Bladsy 38) en die 'ontwerper om na te kyk' in Cosmopolitan tydskrif en 'featured ontwerper' in die lewensstyltydskrif Ray. Die styl van Keats se handtekening word die beste beskryf as 'n gesofistikeerde tydgenoot kunsvorm wat speel met die paradoks van manlik maat, terwyl jy 'n vroulike figuur oordryf. Die fokus in al haar versamelings is ingebed in die uitoefening van 'n vrouekrag terwyl sy die skoonheid en grasie van haar wese en vorm vergroot.


Kirill Afanasievich Meretskof (Russies: Кири́лл Афана́сьевич Мерецко́в; 7 Junie [O.S. 26 Mei] 1897 - 30 Desember 1968) was 'n Sowjet-militêre bevelvoerder. Nadat hy in 1917 by die Kommunistiese Party aangesluit het, dien hy vanaf 1920 in die Rooi Leër. Tydens die winteroorlog van 1939-1940 teen Finland het hy die taak gehad om die Mannerheim-lyn binne te dring as bevelvoerder van die 7de leër. Hy is kort daarna met die titel Held van die Sowjetunie bekroon. Die NKVD het Meretskof gearresteer aan die begin van die Tweede Wêreldoorlog. Twee maande later is hy vrygelaat en het gedurende die Belegging van 1941-1944 die 7de leër en later die Volkhov Front bevel gegee. Hy was vanaf Februarie 1944 in bevel van die Kareliese Front, veral die Petsamo-Kirkenes-offensief van Oktober 1944. Vanaf April 1945 word hy na die Verre Ooste opgeplaas, waar hy in bevel was van 'n front tydens die Sowjet-inval in Japanese Mantsjoerye. Tydens die oorlog het hy die rang van Maarskalk van die Sowjetunie bereik. Wikimedia Commons het meer media in die kategorie Kirill Meretskof. Hierdie artikel is ’n saadjie.


Hierdie rustige verhaal uit die gewone lewe vorm 'n skerp teenstelling met die oorlog en stryd van Rigters, hoewel dit in dieselfde tyd afspeel. Baie mense het in hierdie tyd wel 'n normale vreedsame lewe gely. Hoewel die godsdienstige lewe oor die algemeen 'n laagtepunt bereik het, stel die boek Rut dit duidelik dat die persoonlike geloof van baie in Israel sterk gebly het. Die mees opvallende kenmerk van hierdie eenvoudige en pragtige verhaal is die bewussyn van God se noue betrokkenheid by die alledaagse lewe. Hy is die Een wat al die omstandighede van die gewone lewe reël, selfs vir die geringstes onder die geringes. Hy weef die nuutgevonde geloof van Moabitiese vrou en haar opofferende liefde vir haar skoonmoeder in die groot tapisserie van sy reddingsplan. Want koning Dawid is Boas en Rut se agterkleinkind, en uit die stam van Dawid is die Messias gebore. Rut het gekwalifiseer vir die swaershuwelik, maar aangesien daar nie 'n swaer was nie, kon dit nie toegepas word nie. Rut maak egter staat op die lossingsreg wat in daardie tyd gegeld het.


Cont Mhlanga is 'n Zimbabwiese akteur, skrywer, en vervaardiger. Hy is bekend vir sy rolle in die rolprent A World Apart (1988) en in die televisiereeks Amakorokoza. 1988: A World Apart Amakorokoza 2007: The Members Cont Mhlanga in die Internet-rolprentdatabasis


Charles Bukeko (1962-2020) was 'n Keniaanse akteur. Hy is bekend vir sy rolle in die rolprente Malooned (2007) en The Captain of Nakara (2012). 2007: Malooned 2012: The Captain of Nakara Charles Bukeko in die Internet-rolprentdatabasis


Ragna Wettergreen (19 September 1864 – 27 Junie 1958) was 'n Noorse aktrise. Sy was bekend vir haar rolle in die rolprente The Story of a Mother (1912), En fortid (1913), Blodets röst (1913), en Markens grøde (1921). 1912: The Story of a Mother 1913: En fortid 1913: Blodets röst 1921: Markens grøde Ragna Wettergreen in die Internet-rolprentdatabasis


Julia Cæsar (28 Januarie 1885 – 18 Julie 1971) was 'n Sweedse aktrise. Sy was bekend vir haar rolle in die rolprente Grabbarna i 57:an (1935), Bröderna Östermans huskors (1945), Private Bom (1948), en Kastrullresan (1950). 1931: Under röda fanor 1932: Ett skepp kommer lastat 1935: Grabbarna i 57:an 1935: The Count of the Old Town 1942: Halta Lottas krog 1942: Tre glada tokar 1945: Bröderna Östermans huskors 1946: Holger Nilssons underbara resa 1946: Peggy on a Spree 1947: Kronblom 1948: Private Bom 1949: The Lord from the Lane 1949: Kronblom kommer till stan 1949: Father Bom 1949: Pippi Longstocking 1950: Kastrullresan 1950: Påhittiga Johansson 1967: En sån strålande dag 1968: Freddy klarar biffen 1967: Lorden från gränden Julia Cæsar in die Internet-rolprentdatabasis


Joachim Peiper (30 Januarie 1915 - 14 Julie 1976), ook bekend as Jochen Peiper, was 'n Duitse SS-leier en oorlogsmisdadiger wat verantwoordelik was vir die slagting in Malmedy in 1944 teen Amerikaanse krygsgevangenes. Gedurende die Tweede Wêreldoorlog het hy tussen September 1939 en September / Oktober 1941 as persoonlike adjudant van Heinrich Himmler, hoof van die SS, gedien en daarna as Waffen-SS-bevelvoerder. Peiper het tydens sy loopbaan saam met Himmler getuie geword van die SS-beleid van etniese suiwering en volksmoord in Oos-Europa; hierdie feit is aanhoudend deur Peiper ontken of verduister na die oorlog. Peiper is oorgeplaas na 'n gevegsrol en het in die SS-afdeling Leibstandarte aan beide die Oostelike Front en die Westelike Front gedien, met 'n bataljon en daarna 'n regiment. Hy het geveg in die Derde Slag van Kharkov en die Slag van die Bul. Peiper se opdrag het bekend geword vir gruweldade teen burgerlikes en krygsgevangenes. Peiper is in die Malmedy-bloedbadverhoor skuldig bevind en ter dood veroordeel. Die vonnis is opgelê, met Peiper wat 12 jaar tronkstraf uitdien.


Michael Andreas Gielen (20 Julie 1927 – 8 Maart 2019) was 'n Oostenrykse dirigent en komponis wat 'n voorstander was van kontemporêre musiek in opera en konsertstukke. Hy het in Argentinië grootgeword, en aanvanklik in Wene gewerk waarna hy Generalmusikdirektor (GMD) van die Koninklike Sweedse Opera was. Hy het noemenswaardige wêreldpremiéres opgevoer soos György Ligeti se Requièm, Karlheinz Stockhausen se Carré, en Bernd Alois Zimmermann se opera Die Soldaten en sy Requiem für einen jungen Dichter. Hy het vanaf 1977 tot 1987 aan die hoof gestaan van die Oper Frankfurt, waar hy kontemporêre operas opgevoer het en operas soos Schreker se Die Gezeichneten laat herleef het. Gedurende die tydperk het die operageselskap een van die voorste operageselskappe geword. Gielen was ook hoofdirigent van die Belgiese Nasionale Simfonieorkes (1969–1973), die Cincinnati Simfonieorkes (1980–1986) en die Suidwestelike Duitse Radio-simfonieorkes gewees (1986–1999). As komponis het hy gewerk in die tradisie van die Tweede Weense Skool, en dikwels moderne literatuur getoonset. Baie van sy werke is die eerste keer uitgevoer saam met kunstenaars soos Joan Carroll, Siegfried Palm, Aloys Kontarsky en die LaSalle Kwartet.


Thomas Zehetmair (gebore op 23 November 1961, Salzburg) is 'n Oostenrykse violis en dirigent. Hy het by die Mozarteum-universiteit van Salzburg gestudeer waar beide sy ouers dosente was. Hy het op die jeugdige ouderdom van sestien jaar sy buiging by 'n musiekfees gemaak. Hy het aan die meesterklasse van Nathan Milstein en Max Rostal deelgeneem. In 1994 het Zehetmair 'n strykkwartet gestig wat sy naam dra. Die lede van die Zehetmair-kwartet voer alle werke geheel en al uit hul geheue uit op, en leer elke jaar 'n nuwe program aan. Zehetmair het verskeie opnames vir die ECM plate-etiket, beide as solis en saam met sy kwartet gemaak. Zehetmair het later 'n parallelle of tweeledige loopbaan gevoer (as beide violis en dirigent). In November 2001 is hy as die musiekdirekteur en hoofdirigent van die Northern Sinfonia (nou die Royal Northern Sinfonia) aangestel, welke sy eerste pos as dirigent was, met ingang van die 2002-2003 seisoen. Die kontrak se aanvanklike tydperk was vir drie jaar, met ses weke se konserte elke seisoen. In Augustus 2005 het hy sy kontrak vir 'n verdere drie jaar verleng tot en met die 2008-seisoen.


Charles Mnene (gebore 11 Desember 1985) is 'n Britse akteur. Hy is bekend vir sy rolle in die rolprent Macbeth (2018) en in die televisiereekse Misfits (2009) en Myths (2009). 2009: Dubplate Drama 2018: Macbeth Riding with Sugar 2009: Misfits 2009: Myths 2020: Young Wallander Charles Mnene in die Internet-rolprentdatabasis


Die M176 / M177 / M178 is 'n V8-petrolenjinreeks wat deur Mercedes-AMG ontwerp is. Hulle vervang die uitgaande Mercedes-Benz M278-enjin en die Mercedes-Benz M157-enjin. Die V8-enjin is die verdere ontwikkeling van die Mercedes-AMG M133-enjin, met twee blokke wat 'n enkele krukas deel. Die V8's is egter tweeling-turbo-aangejaag, met die BorgWarner-turbo-aanjaers wat tussen die twee silinderkoppe in 'n "hot-V"-konfigurasie geplaas is. Die inspuiters is Bosch se nuwe piëso-elektriese direkte brandstofinspuiters, hulle lewer vyf spuite brandstof per verbrandingsiklus. Binne die familie word die M178 en M177-variasies in Mercedes-AMG-motors gebruik en by die AMG-fabriek in Affalterbach gemonteer, terwyl die M176 in hoofstroom-Mercedes-Benz-modelle gebruik word en in die Untertürkheim-fabriek van Mercedes buite Stuttgart gemonteer, sedert die 2015 G500 en G500 4X4. Die M176 is die weergawe wat in die hoofstroom-Mercedes-Benz-modelle gebruik word, wat in 2015 vir die Mercedes G500 en G500 4x42 begin het. In 2019 word die M176 toegerus met 'n 48V-elektriese stelsel wat reeds in die Mercedes-Benz M256-enjin gebruik is.


'n Kolwyntjie is 'n ronde soet koekie of broodjie wat in 'n vormpie gebak word. Die naam van die koekie is afgelei van St. Colombino en dit is tradisioneel op die naamdag van dié heilige bedien. "Die geskiedenis van Boerekos 1652-1806 deur Claassens, Hester Wilhelmina". Fakulteit Geesteswetenskappe Universiteit van Pretoria, 2005. Besoek op 7 Julie 2020. Hierdie artikel is ’n saadjie. Voel vry om Wikipedia te help deur dit uit te brei.


Die Koninklijke Bibliotheek (KB), of Royal Library of the Netherlands, is die nasionale biblioteek van Nederland. Dit is in 1798 gestig en is in Den Haag gesetel. Die KB versamel alle inligting wat oor Nederland gepubliseer word en op dié land betrekking het, van Middeleeuse letterkunde tot hedendaagse publikasies. Sowat 7 miljoen publikasies word geberg, onder meer boeke, koerante, tydskrifte en kaarte. Dit lewer ook baie digitale dienste, soos die aanlynbiblioteek (met e-boeke en oudioboeke) en Delpher (miljoene gedigitaliseerde bladsye). Sedert 2015 speel die KB ’n koördinerende rol vir die netwerk van die openbare biblioteek. "Koninklijke Bibliotheek / Royal Library of the Netherlands". The Conference of European National Librarians (CENL) (in Engels). Besoek op 2020-05-23. "Dutch Royal Library | library, Den Haag, Nederland". Encyclopedia Britannica (in Engels). Besoek op 2020-05-23. "The National Library of the Netherlands - Digital Preservation (Library of Congress)". www.digitalpreservation.gov. Besoek op 2020-05-23.


Marian Tredoux (20 September 1952 – 19 Januarie 2019) was 'n Suid-Afrikaanse geoloog. Sy was professor aan die Universiteit van die Vrystaat en doseer aan die Universiteit van Kaapstad. Die mineraal tredouxiet is na haar vernoem. Tredoux word op 20 September 1952 gebore en word groot in die noordelike voorstede van Kaapstad, Suid-Afrika. Sy matrikuleer aan die Hoërskool D.F. Malan in Bellville, Wes-Kaap en verwerf die graad BSc in geologie, geochemie en chemie in 1974 van die Universiteit van Stellenbosch. Sy verwerf haar BSc Hons. in geochemie in 1977 van die Universiteit van Kaapstad en haar PhD in 1990 van die Universiteit van die Witwatersrand met die verhandeling Die platinumgroepelemente: Kernmetodes vir hul analise en hul gedrag in terrestriële stene en meteoriete. ("The platinum-group elements: Nuclear methods for their analyses and their behaviour in terrestrial rocks and meteorites"). Tredoux is op 19 Januarie 2019 aan hartversaking oorlede. Van Heerden, Pierce (22 Januarie 2019). "Gemeenskap geskok deur skielike dood van professor". Bloemfontein Courant. Geargiveer vanaf die oorspronklike op 3 Februarie 2019. Besoek op 18 Julie 2020.


Cyathea is 'n genus van boomvarings, die tipegenus van die varingorde Cyatheales. Die genusnaam Cyathea is afgelei van die Grieks kyatheion wat "klein beker" beteken en verwys na die bekervormige sori aan die onderkant van die vaarblaaie. Die spesies van Cyathea is meestal terrestriële varings, gewoonlik met 'n enkele, lang stam. Die stam is selde vertak of kruipend. Baie spesies ontwikkel ook 'n veselagtige massa van wortels aan die basis van die stam. Die genus het 'n pantropiese verspreiding met meer as 470 spesies. Hulle groei in habitatte van tropiese reënwoud tot matige woud. Conant et al. kom in 1996 op grond van molekulêre chloroplast-DNS- en morfologiese bewyse tot die gevolgtrekking dat 'n stelsel van drie klades – Alsophila, Cyathea en Sphaeropteris – die akkuraatste weerspieëling van evolusionêre geslagslyne binne die Cyatheaceae was, met Alsophila die basaalste en Cyathea en Sphaeropteris afgeleide sustergroepe. In die klassifikasie van Pteridophyte Phylogeny Group van 2016 (PPG I) word hierdie as aparte genera aanvaar, naamlik Alsophila, Cyathea en Sphaeropteris.


Henning Valin Jakobsen (gebore 25 Julie 1965) is 'n Deense akteur. Hy is bekend vir sy rolle in die rolprent Department Q: The Absent One (2014) en in die televisiereekse Bron/Broen (2011), The Last Kingdom (2015), en Follow the Money (2016). 2014: Department Q: The Absent One 2014: Upstart 2014: Crumbs: All at Stake 2009: Lulu & Leon 2011: Bron/Broen 2015: The Last Kingdom 2016: Follow the Money 2016: Min nye søster 2018: The Lawyer Henning Valin Jakobsen in die Internet-rolprentdatabasis


Pioneer 11 (ook bekend as Pioneer G) is 'n onbemande ruimtetuig van 260 kg wat op 6 April 1973 deur NASA gelanseer is om die asteroïdegordel, die omgewing om Jupiter en Saturnus, sonwind en kosmiese strale te ondersoek. Die ruimtetuig is deel van die Pioneer-program. Dit was die eerste ruimtetuig wat Saturnus verken het en die tweede wat deur die asteroïdegordel gevlieg en Jupiter verken het. Hierna het Pioneer 11 slegs die tweede van vyf kunsmatige voorwerpe geword wat 'n voldoende spoed bereik het om uit die sonnestelsel te ontsnap. Die laaste amptelike roetinekommunikasie met die ruimtetuig was op 30 September 1995 en die laaste bruikbare ingenieursdata is op 24 November 1995 ontvang. Die rede hiervoor is dat die ruimtetuig kragbeperkings het en die afstand van die Aarde af net te groot geraak het. Die twee ruimtetuie Pioneer 11 en sy tweeling, Pioneer 10, se sendings is in Februarie 1969 goedgekeur. Hulle is die eerste ruimtetuie wat ontwerp is om die diepruimte te verken. Die sendingsdoelwitte is die gevolg van verskeie voorstelle en idees wat gedurende die 1960's bespreek is, en die eerste doelwitte is as volg uiteengesit: Verken die interplanetêre ruimte anderkant Mars se wentelbaan.


Die Citroën CX was 'n groot voorwielaangedrewe uitvoerende motor wat van 1974 tot 1991 deur Citroën vervaardig en bemark is. Produksiemodelle het 'n vierdeur-vloeirugsedan, stasiewa (estate), en 'n langasafstand limousine ingesluit. Die CX was bekend vir sy hidropneumatiese self-nivellerende veringstelsel en sy lae sleurkoëffisiënt. Die CX is in 1975 as die "Europese Motor van die Jaar" aangewys, en is deur sommige entusiaste as die laaste "egte Citroën" beskou voor Peugeot in 1976 beheer oor die maatskappy verkry het. Die CX was dan ook die finale suksesvolle model van die "groot Citroën"-era, wat terugdateer tot 1934. Citroën GS: Citroen build with care. Slough: Citroen Cars Ltd (UK). Augustus 1976. Eicker, Helmut (8 Junie 1977). "Fahrbericht: Citroen CX 2400 GTi". Auto, Motor und Sport. Vol. Heft 12 1977. pp. 82–89. "The Citroën XM Came With A Hidden Trick Window". Jalopnik (in Engels). Besoek op 2020-06-04. International integration, market structure, and prices Af Yves Bourdet, p. 108


Hierdie naam is volgens die Oos-Slawiese gebruik; die patroniem is Aleksandrowitsj en die van is Romanof. Groothertog Paul Aleksandrowitsj van Rusland (Russies: Павел Александрович; 3 Oktober 1860 - 28 Januarie 1919) was die sesde oudste seun en jongste kind van Aleksander II van Rusland en sy eerste vrou, Maria Aleksandrowna (Marie van Hesse). Hy was die broer van tsaar Aleksander III en die oom van Nikolaas II, Rusland se laaste keiser. Groothertog Paul was in die Russiese weermag, ’n generaal in die Kavallerie en ’n ridder van die Orde van Sint Andreas. In 1889 is hy met prinses Alexandra van Griekeland, sy kleinniggie aan vaderskant, getroud. Die paartjie het ’n dogter en seun gehad, maar Alexandra is ná die geboorte van hulle tweede kind oorlede. Paul het daarna ’n verhouding met die getroude Olga Walerianowna Karnowitsj aangeknoop. Ná Olga se egskeiding is sy en Paul in 1902 te midde van sterk teenkanting van sy familie getroud. Omdat hy ’n morganatiese huwelik met ’n geskeide vrou aangegaan het ondanks ’n verbod deur die tsaar, is Paul uit Rusland verban en van sy titels en voorregte ontneem.


Hella Joof (gebore 1 November 1962) is 'n Deense aktrise, regisseuse, en vervaardiger. Sy is bekend vir haar rolle in die rolprente Shake It (2001), Bitter Sweetheart (2007), en Se min kjole (2009), en in die televisiereeks Bullerfnis (1990). 2001: Shake It 2002: Humørkort-stativ-sælgerens søn 2004: Oh Happy Day 2006: Easy Skanking 2007: Bitter Sweetheart 2009: Se min kjole 2012: Almost Perfect 2014: All Inclusive 2018: Happy Ending 2018: Dumped 1990: Bullerfnis 1996: Far, mor og Blyp 1997: Lex & Klatten 1999: Blyppernes første år 2000: Troll Tales 2002: Profession: X 2004: Normalerweize 2006: Gu'skelov du kom 2008: Gangstativerne 2011: Anstalten 2015: Fra kolonimagt til kolonihavemagt 2016: Ikke Okay! 1999: Det Brune Punktum arbejder: Forberedelsen af Helbredelsen 1999: Det Brune Punktum: Helbredelsen 2002: Det Brune Punktum: Far brugte ikke noget Hella Joof in die Internet-rolprentdatabasis


Jürgen Schadeberg (18 Maart 1931 - 29 Augustus 2020) was 'n Duits-gebore Suid-Afrikaanse fotograaf en kunstenaar. Hy het belangrike oomblikke in die Suid-Afrikaanse geskiedenis gefotografeer, insluitend ikoniese foto's soos van Nelson Mandela in die Robbeneiland-gevangenis. Hy het ook in Londen en Spanje gewoon, gewerk en klas gegee en foto’s in baie Afrikalande geneem. Sy werk word in die versamelings van die Verenigde Koninkryk se kunsraad, die nasionale portretgalery, Tate en die Victoria en Albert-museum in Londen bewaar. Jürgen Schadeberg is in 1931 in Berlyn, Duitsland, gebore waar hy grootgeword het tydens die Nazi-bewind en die Tweede Wêreldoorlog. In die nasleep van die oorlog het sy moeder 'n verhouding met 'n Britse offisier in die besettingsleër begin en in 1947 saam met hom na Suid-Afrika geëmigreer. Schadeberg homself as fotograaf bekwaam by die Deutsche Presseagentur (Duitse persagentskap). Hy verhuis in 1950 na Suid-Afrika om weer by sy gesin aan te sluit en vind die volgende jaar werk by die tydskrif Drum as amptelike fotograaf en uitlegkunstenaar.


Bodil Lassen (gebore 12 Maart 1955) is 'n Deense aktrise. Sy is bekend vir haar rolle in die rolprente Katinka (1988) en The Lady of Hamre (2000), en in die televisiereekse Better Times (2004) en Bron/Broen (2011). 1988: Katinka 2000: The Lady of Hamre 2004: Silkevejen 2004: Better Times 2011: Bron/Broen Bodil Lassen in die Internet-rolprentdatabasis


Kirsten Lehfeldt (gebore 19 Desember 1952) is 'n Deense aktrise, skryfster, en regisseuse. Sy is bekend vir haar rolle in die rolprente Flamberede hjerter (1986) en Arthur and the Invisibles (2006), en in die televisiereekse Jul i den gamle trædemølle (1990) en Gøngehøvdingen (1992). 1986: Flamberede hjerter 1990: Sirup 1991: Høfeber 2006: Arthur and the Invisibles 2009: Camping 2009: Storm 2013: Catch the Dream 1984: Nissebanden 1984: Klikk 1989: Livet er da en god idé 1990: Jul i den gamle trædemølle 1990: Den gode, den onde & den virk'li sjove 1991: The Village 1992: Gøngehøvdingen 1994: Flemming og Berit 1997: Kaos i opgangen 1998: Kongeriget 2002: Brødre i ånden 2005: Det gode liv 2013: Europamestrene 2014: The Legacy 2018: Selfiestan 2019: Minkavlerne 1996: Søs og Kirsten: Latterens lange arm 1998: Søs & Kirsten: LIVE i Kongeriget 2003: Med på en kigger Kirsten Lehfeldt in die Internet-rolprentdatabasis


Michael Lindvad (gebore 25 Mei 1940) is 'n Deense akteur. Hy is bekend vir sy rolle in die rolprente Mind Your Back, Professor (1977) en En afgrund af frihed (1989), en in die televisiereeks Gøngehøvdingen (1992). 1977: Mind Your Back, Professor 1989: En afgrund af frihed 1992: Gøngehøvdingen 1970: Samtale om natten i København 1970: Tango jalousi 1972: Joan Michael Lindvad in die Internet-rolprentdatabasis


Stig Lommer (19 Junie 1907 – 28 Junie 1976) was 'n Deense regisseur, akteur, en skrywer. Hy was bekend vir sy rolle in die rolprente Cocktail (1937), Det hændte i København (1949), Op og ned langs kysten (1950), en Sømænd og svigermødre (1962). 1937: Cocktail 1944: Lev livet let 1949: Det hændte i København 1950: Op og ned langs kysten 1962: Sømænd og svigermødre 1957: Josephine Baker i København Stig Lommer in die Internet-rolprentdatabasis


Lars Lunøe (gebore 19 April 1936) is 'n Deense akteur. Hy is bekend vir sy rolle in die televisiereekse Grundtvigs drøm (1983) en Gøngehøvdingen (1992). 1964: Måske i morgen 1968: 2 - I, a Woman, Part II 1969: Manden der tænkte ting 1970: Nana 1977: Havoc 1989: Kærlighed uden stop 1967: Ka' De li' østers 1976: Ministeren og døden 1977: En by i provinsen 1983: Grundtvigs drøm 1992: Gøngehøvdingen 1969: Det er måske det, der har gjort os så smukke 1976: En ægtemand 1983: Stiftelsen 1983: For menneskelivets skyld Lars Lunøe in die Internet-rolprentdatabasis


Bremgarten (Switserse Duits: [ˈbræŋˌgɑrtə] is 'n klein stedelike nedersetting en Einwohnergemeinde - 'n munisipaliteit as laagste administratiewe vlak in die drie- of vierledige regeringstelsel van Switserland wat in Alemanniese Switserland uit Bund (federale vlak), Kanton (kanton), Bezirk (administratiewe distrik in bepaalde kantonne) en politische Gemeinde of Einwohnergemeinde (munisipaliteit) bestaan- in die Noord-Switserse kanton Aargau (amptelike afkorting: AG), met 'n bevolking van iets meer as 8 200. Dit is ook die setel van die gelyknamige distrik (Bezirk Bremgarten). Bremgarten is in die laer Reussvallei geleë, sowat 16 km wes van Zürich, 23 km oos van Aarau, die kantonale hoofstad van Aargau, en 35 km noord van Luzern, in een van die vrugbaarste streke van die Switserse Middelland (Duits: Mittelland). Die Middelland - geologies 'n molassebekken wat met sedimente opgevul en tans op hoogtes tussen 350 en 1408 m bo seevlak geleë is - is een van die land se groot landskappe wat tussen die bergreekse Jura en Alpe geleë is en oor 'n afstand van 300 km vanaf die Meer van Genève in die weste tot die Bodenmeer in die noordooste strek.


In die makro-ekonomie is 'n bedryf 'n tak van 'n ekonomie wat 'n nou verwante stel grondstowwe, goedere of dienste produseer. 'n Mens kan byvoorbeeld na die houtbedryf of die versekeringsbedryf verwys. Vir 'n enkele groep of maatskappy word die oorheersende bron van inkomste gewoonlik gebruik om dit binne 'n spesifieke bedryf te klassifiseer. 'n Enkele onderneming hoef egter nie tot een bedryf te behoort nie, soos wanneer 'n groot onderneming in verskillende bedrywe gediversifiseer word (dikwels word sulke ondernemings 'n konglomeraat genoem). Omdat nywerhede gekoppel is aan spesifieke produkte, prosesse en verbruikersmarkte, kan dit mettertyd ontwikkel. Een duidelike bedryf (byvoorbeeld vaatwerk) kan beperk word tot 'n klein nismark en meestal met behulp van nuwe tegnieke in 'n ander bedryf opgeneem word. Terselfdertyd kan heel nuwe bedrywe van ouer bedrywe vertak sodra 'n beduidende mark sigbaar word (soos hoe die halfgeleierbedryf uit die breër elektroniesebedryf ontwikkel het). Bedryfsklassifikasie is waardevol vir ekonomiese ontleding, omdat dit tot grootliks verskillende kategorieë met eenvoudige verhoudings lei.


Die Klippiesaalwyn (Aloe succotrina) is inheems aan die Wes-Kaap waar dit voorkom op kranse in die Kaapse Skiereiland, Hangklip en Hermanus gebiede. Dit word beskou as deel van die fynbos. Die plant word oor die algemeen 1 m hoog, soms tot 1,5 m. Die plant blom van Julie tot Augustus en die blomme is oranje-rooi. Lys van aalwynspesies Alfabetiese lys van Suid-Afrikaanse bome http://pza.sanbi.org/aloe-succotrina http://redlist.sanbi.org/species.php?species=2206-248


Elle Dawe (gebore 1 Januarie 1990) is 'n Australiese aktrise. Sy is bekend vir haar rolle in die rolprente Housos vs. Authority (2012), Fat Pizza vs. Housos (2014), en Dumb Criminals: The Movie (2015), en in die televisiereeks Housos (2011). 2012: Housos vs. Authority 2014: Fat Pizza vs. Housos 2015: Dumb Criminals: The Movie 2011: Housos 2014: Bogan Hunters 2018: The Buddy's 2016: Fat Pizza vs. Housos: Live http://www.elledawe.com/#!bio Elle Dawe in die Internet-rolprentdatabasis


Die vlag van Macau (amptelik die streeksvlag van die Macau Spesiale Administratiewe Streek van die Volksrepubliek China) is op 31 Maart 1993 deur die Nasionale Volkskongres goedgekeur en is sedert 20 Desember 1999 in gebruik. Die vlag vertoon ’n enkele groen baan met, in die middel, ’n gestileerde lotusblom oor die Ponte Governador Nobre de Carvalho onder ’n boog van vyf goue vyfpuntige sterre waarvan die middelste groter as die res is. Die lotusblom is gekies as Macau se blomembleem. Die Ponte Governador Nobre de Carvalho is ’n brug wat die Macau-skiereiland met die eiland Taipa verbind. Die brug is een van die bekendste landmerke van die gebied. Die water onder die lotusblom stel Macau se posisie as ’n hawe en die rol wat dit in die gebied gespeel het, voor. Die vyfpuntige sterre verwys na die ontwerp van die vlag van die Volksrepubliek China en stel Macau se verhouding met die Volksrepubliek China voor. Volgens die grondwet van Macau is die streeksvlag van Macau ’n groen vlag met vyf sterre, lotusblom, brug en seewater.


The Cape Town Affair is die regisseur Robert D. Webb se glansspioenfilm van 1967, vervaardig deur 20th Century Fox saam met Killarney Film Studios in Suid-Afrika. Claire Trevor, James Brolin en Jacqueline Bisset speel in die rolprent. Die film is 'n oormaak van die rolprent Pickup on South Street uit 1953. Dit was Brolin se eerste hoofrol. Beide hy en Bisset was onder kontrak by Fox. Hy het later gesê "Ek het nie baie daarvan gehou nie, maar ons [hy en Bisset] was nie sleg nie." Suid-Afrikaanse geheime agente probeer 'n vertroulike mikrofilm red voordat die kommuniste dit in die hande kry. Claire Trevor as Sam Williams James Brolin as Skip McCoy Jacqueline Bisset as Candy Bob Courtney as Kaptein Herrick, Veiligheidspolisie John Whiteley as Joey Gordon Mulholland as Sersant-Majoor Du Plessis Siegfried Mynhardt as Fenton James Gordon White as Sersant Beukes Gabriel Bayman as Mohammed the Fence Raymond Matuson as Lighting Louis / Espinosa Patrick Mynhardt as Myburgh Sommige van die Kaapstad-tonele sluit in Longstraat, woonstelle langs Beachweg in Mouille Point en Groenpunt, die hawe waar nou die Waterfront is, die middestad naby die treinstasie en die stadsaal.


Portia is ’n binnemaan van Uranus. Dit is op 3 Januarie 1986 ontdek op foto's wat deur Voyager 2 geneem is en het die voorlopige naam S/1986 U 1 gekry. Dit is daarna genoem na Portia, die heldin in William Shakespeare se toneelstuk The Merchant of Venice. Dit het ook die naam Uranus XII. Portia is die tweede grootste van die Portiagroep satelliete, wat ook Bianca, Desdemona, Cressida, Juliet, Rosalind, Kupido, Belinda en Perdita insluit. Dié mane het soortgelyke wentelbane en fotometriese eienskappe. Die grootste een van hulle is Puck. Die mane se wentelbane word al hoe kleiner weens gety-invloede en Portia sal eendag óf verbrokkel en ’n ring om Uranus vorm óf teen die planeet bots. Buiten sy grootte van sowat 140 km, wentelbaan en geometriese albedo van 0,08 is feitlik niks oor Portia bekend nie. Op die Voyager 2-foto's lyk Portia soos ’n lang voorwerp, waarvan die lengteas na Uranus wys. Die verhouding van die asse is 0,8 ± 0,1. Die oppervlak het ’n grys kleur. Waarnemings met die Hubble-ruimteteleskoop en groot grondgebaseerde teleskope het bewyse gevind van waterys-absorpsie in Portia se spektrum.


Die R726 is 'n streeksroete in Suid-Afrika wat Zastron met die R392/3-streeksroetes verbind in die Oos-Kaap. Lys van streeksroetes in Suid-Afrika Genommerde roetes in Suid-Afrika Dept. Transport


Erica limnophila is 'n plant wat tot die genus Erica behoort en is deel van die fynbos. Die plant is inheems aan die Wes-Kaap en kom in die Du Toit's kloofberge en Wemmershoekberge voor. Hier is daar twee subpopulasies, 8 km uitmekaar en word nie bedreig nie. Die plant word as seldsaam beskou. Lys van Erica spesies http://redlist.sanbi.org/species.php?species=1820-1272 http://plantsoftheworldonline.org/taxon/urn:lsid:ipni.org:names:1021549-1


Die Aloe pachygaster is 'n aalwyn wat inheems is aan Namibië. Lys van aalwynspesies http://plantsoftheworldonline.org/taxon/urn:lsid:ipni.org:names:529728-1


Paul Alexandre Belmondo (gebore op 23 April 1963) is 'n Franse Formule Een renjaer wat vir die March en Pacific Racing spanne gejaag het. Hy is gebore in Boulogne-Billancourt, Hauts-de-Seine as die seun van die akteur Jean-Paul Belmondo. Hy is die kleinseun van die beeldhouer Paul Belmondo. Rondom 1981 het Paul bekendheid verwerf vanweë sy verhouding met Prinses Stéphanie van Monaco. Belmondo is in 1990 getroud met Luana Tenca (gebore in Rome op 18 Maart 1971). Luana Belmondo is 'n voormalige model wat nou 'n TV-sjef en omroeper is. Hulle het 3 kinders. Diliberto, Gioia (7 Februarie 1983). "After Tragedy, a Healing Love". People. "Luana Belmondo". Gala. Colacello, Bob. "Inside Paris's 25th Annual le Bal des Débutantes". Vanity Fair. Biografie op F1 Rejects Hierdie artikel is ’n saadjie. Voel vry om Wikipedia te help deur dit uit te brei.


Die R703 is 'n streeksroete in Suid-Afrika en verbind Dealesville met Clocolan. Die roete begin waar dit van die R64-provinsiale roete in Dealesville aftak en ooswaarts gaan. Dit gaan verby Soutpan en kruis die R700-streeksroete, gaan deur Brandfort waar die R30 gekruis word en kruis dan die N1-nasionale pad. Hierna gaan die roete deur Verkeerdevlei en Excelsior en deel die R709 vir 2.2 km. Dan eindig die roete in Clocolan waar dit by die R708 aansluit. Lys van streeksroetes in Suid-Afrika Genommerde roetes in Suid-Afrika Dept. Transport


Die Koos Raubenheimerdam is 'n opgaardam in die Boesmansrivier in die Klein Karoo. Dit het 'n betonwal wat 390 meter lank en 35 meter hoog is vanaf die rivierbedding. Wanneer die dam vol is, is die meer 15 km lank. Lys van grootste damme in Suid-Afrika Ensiklopedie van Suidelike Afrika, Eric Rosenthal, 1967. Hierdie artikel is ’n saadjie. Voel vry om Wikipedia te help deur dit uit te brei.


Erica petricola is 'n plant wat tot die genus Erica behoort en is deel van die fynbos. Die plant is inheems aan die Wes-Kaap waar dit voorkom in die Riviersonderendberge. Die plant het tans geen bedreigings nie en word as seldsaam beskou. Lys van Erica spesies http://redlist.sanbi.org/species.php?species=1820-695 http://plantsoftheworldonline.org/taxon/urn:lsid:ipni.org:names:940981-1


Hesperantha radiata is 'n meerjarige blomplant en geofiet wat tot die genus Hesperantha behoort en is deel van onder andere fynbos en die Sukkulente Karoo. Die spesie is inheems aan Eswatini, Lesotho en Suid-Afrika. Die plant het twee subspesies: Hesperantha radiata subsp. caricina (Ker Gawl.) Goldblatt & J.C.Manning Hesperantha radiata subsp. radiata http://redlist.sanbi.org/species.php?species=1533-rad http://plantsoftheworldonline.org/taxon/urn:lsid:ipni.org:names:438164-1


Haworthia caesia is 'n meerjarige sukkulent wat tot die genus Haworthia behoort. Die spesie is inheems aan die Wes-Kaap. http://plantsoftheworldonline.org/taxon/urn:lsid:ipni.org:names:60435783-2 http://www.theplantlist.org/tpl1.1/record/kew-309513


Orodes III (ook gespel Urud III; Parties: 𐭅𐭓𐭅𐭃 Wērōd/Urūd)) was van 4 tot 6 n.C. 'n koning van die Partiese Ryk. Al was hy 'n Arsakidiese koning, is sy herkoms onseker. Hy is deur die adel grootgemaak vir die troon twee jaar ná die dood van die vorige medeheersers, Fraates V en Musa. Inligting oor Orodes III se kort bewind is onseker. Hy is vermoor ná 'n bewind van twee jaar en is deur Vonones I opgevolg. Olbrycht 2014, p. 92. Kia 2016, pp. 191–192, 199; Dąbrowa 2012, p. 174 Kia 2016, pp. 191–192. Dąbrowa, Edward (2012). "The Arsacid Empire". In Daryaee, Touraj (red.). The Oxford Handbook of Iranian History. Oxford University Press. pp. 1–432. ISBN 978-0-19-987575-7. Geargiveer vanaf die oorspronklike op 1 Januarie 2019. Kia, Mehrdad (2016). The Persian Empire: A Historical Encyclopedia [2 volumes]. ABC-CLIO. ISBN 978-1610693912. Olbrycht, Marek Jan (2014). "The Genealogy of Artabanos II (AD 8/9–39/40), King of Parthia". Miscellanea Anthropologica et Sociologica.


Eridu (Sumeries: 𒉣𒆠, NUN.KI/eridugki; Akkadies: Irîtu; Arabies: Tell Abu Shahrain) is ’n argeologiese terrein in Suid-Mesopotamië (die hedendaagse Irak). Dit is lank beskou as die vroegste stad in die streek. Eridu is 12 km suidwes van Ur geleë en was die suidelikste stad in ’n groep Sumeriese stede wat feitlik binne sig van mekaar om tempels ontwikkel het. In die Sumeriese mitologie was Eridu oorspronklik die tuiste van die god Enki, wat later onder die Akkadiërs as Ea bekend was. Hy is algemeen beskou as die stigter van die stad. Sy tempel is É-Abzu genoem, want daar is geglo Enki woon in Abzu, die oersee waaruit alle lewe ontstaan het. Die terrein by Tel Abu Shahrain, naby Basra, is al vier keer uitgegrawe, aanvanklik deur John George Taylor in 1855, R. Campbell Thompson in 1918 en H.R. Hall in 1919. Uitgrawings is van 1946 tot 1949 hervat onder Fuad Safar en Seton Lloyd van Irak.


Die Platrivier is 'n takrivier van die Moretelerivier in die opvanggebied van die Limpoporivier in die suide van die Limpopoprovinsie van Suid-Afrika. Hierdie artikel is (gedeeltelik) vertaal uit die Cebuano Wikipedia. Sien bron.


Gladiolus inflexus is 'n meerjarige plant wat tot die genus Gladiolus behoort en deel van die fynbos vorm. Die plant is inheems aan die Wes-Kaap. http://redlist.sanbi.org/species.php?species=1549-472 http://plantsoftheworldonline.org/taxon/urn:lsid:ipni.org:names:1004759-1


Die jaar 1711 was 'n gewone jaar wat volgens die Gregoriaanse kalender op 'n Donderdag begin het. Dit was die 11de jaar van die 18de eeu n.C. Soos ander gewone jare het die jaar 12 maande, 52 weke en 365 dae gehad. Die eerste verslae oor die Kaapse wyne rondom die Paarl, wat ook in oorsese lande vinnig gewild raak, verskyn. Die Pruisiese Akademie van Wetenskappe word in Berlyn geopen. 23 Februarie – Michelangelo Conti (later Pous Innocentius XIII) word kardinaal-priester van Ss. Quirico en Giulitta. 9–10 Julie – Slag van die Pruth: Rusland verloor aan die Pruthrivier in Moldawië van Turkye. Peter die Grote moet met Baltaji Mehmed Pasha vrede sluit en die fort van Azof opgee, Taganrog verwoes en ophou om hom in Poolse sake in te meng. 23 Desember – Pous Clemens XI stel Annibale Albani, Apostoliese protonotarius aan as kardinaal. 7 Mei – David Hume, Skotse filosoof, ekonoom, geskiedkundige en essayis († 1776) 1 September – Willem IV, Prins van Oranje, Prins van Oranje en die eerste hereditêre stadhouer van al die Verenigde Provinsies van Nederland († 1751) 29 Oktober – Laura Bassi, Italiaanse fisikus en akademikus († 1778).


Gladiolus rufomarginatus is 'n meerjarige plant wat tot die genus Gladiolus behoort. Die plant is inheems aan Mpumalanga en kom van Lydenburg tot by Ohrigstad voor. Dit word as seldsaam beskou. http://redlist.sanbi.org/species.php?species=1549-162 http://plantsoftheworldonline.org/taxon/urn:lsid:ipni.org:names:437824-1


Gladiolus serapiiflorus is 'n meerjarige plant wat tot die genus Gladiolus behoort. Die plant is inheems aan die Demokratiese Republiek die Kongo en Zambië. http://plantsoftheworldonline.org/taxon/urn:lsid:ipni.org:names:972684-1


Astroloba rubriflora is 'n plant wat inheems is aan die Wes-Kaap en kom by Robertson, Bonnievale en McGregor voor. Die plant het 'n voorkoms gebied van 800 km2 en daar is agt subpopulasies. Die plant het 15% van sy habitat afgestaan aan die aanlê van druiwe wingerde en vrugte boorde die afgelope 50 jaar. Die bedreiging hou aan. Lys van aalwynspesies http://redlist.sanbi.org/species.php?species=2210-6 http://plantsoftheworldonline.org/taxon/urn:lsid:ipni.org:names:1015372-1


Trachyandra hispida is 'n meerjarige plant wat tot die genus Trachyandra behoort en is deel van die fynbos. Die plant is inheems aan die Wes-Kaap. http://redlist.sanbi.org/species.php?species=2203-33 http://plantsoftheworldonline.org/taxon/urn:lsid:ipni.org:names:542402-1


Die mahajanapadas (Sanskrit vir "groot ryk") was 16 koninkryke of oligargiese republieke wat van die 6de tot 4de eeu v.C. in die noordelike antieke Indië bestaan het. Die 6de tot 5de eeu v.C. word dikwels beskou as ’n groot keerpunt in die vroeë geskiedenis van Indië; in dié tydperk het die eerste groot stede hier verrys ná die val van die Indusvalleibeskawing. Dit was ook die tyd van die opkoms van bewegings soos Boeddhisme en Djainisme wat die ortodokse geloof van die Vediese tydperk betwis het. Twee van die mahajanapadas was moontlik oligargiese republieke, terwyl die ander ’n soort monargie was. Antieke Boeddhistiese tekste verwys dikwels na 16 groot koninkryke en republieke wat in ’n strook van Gandhara in die noordweste tot Anga in die oostelike deel van die Indiese subkontinent ontwikkel en floreer het. Almal het voor die opkoms van Boeddhisme in Indië al bestaan. Die woord maha beteken "groot" en janapada letterlik "vastrapplek van ’n volk". Die vestiging van volke in die gebied het reeds sy finale stadium bereik teen die tyd van Boeddha.


Moraea demissa is 'n plant en geofiet wat tot die genus Moraea behoort en deel van die fynbos is. Die spesie is inheems aan die Wes-Kaap en kom van Gifberg tot by Citrusdal voor. Dit het 'n voorkomsgebied van 6000 km². SANBI Redlist Plants of the World Online


Moraea elliotii is 'n plant en geofiet wat tot die genus Moraea behoort en deel is van die fynbos. Die spesie is inheems aan die Wes-Kaap en kom voor vanaf die Kaapse Skiereiland tot by Stilbaai. Die plant het groot gedeeltes van sy habitat verloor op die Kaapse Skiereiland en Kaapse Vlakte weens ontwikkeling. Die oorblywende subpopulasies kwyn weens 'n gebrek aan brande en indringerplante. Op die Agulhasvlakte en rondom Stilbaai bedreig indringerplante die spesie. SANBI Redlist Plants of the World Online


Moraea fenestralis is 'n plant en geofiet wat tot die genus Moraea behoort en deel is van die Sukkulente Karoo. Die spesie is inheems aan die Noord-Kaap en kom vanaf die Tankwa Karoo tot by Springbok voor. Dit het 'n voorkomsgebied van 4312 km² en word as seldsaam beskou. SANBI Redlist Plants of the World Online


Die jaar 1381 was 'n gewone jaar wat volgens die Gregoriaanse kalender op 'n Maandag begin het. Dit was die 81ste jaar van die 14de eeu n.C. Soos ander gewone jare het die jaar 12 maande, 52 weke en 365 dae gehad. 21 Desember – Pous Urbanus VI bevorder Piero Tomacelli (later Pous Bonifatius IX tot kardinaal).


23 Februarie is die 54ste dag van die jaar in die Gregoriaanse kalender. Daar volg nog 311 dae in die res van die jaar (312 in skrikkeljare). 385 – Keiser Valentianus III bekragtig die verkiesing van Pous Siricius in 'n brief aan Pinius. 1141 – Pous Innocentius II stel Ubaldo Allucingoli (later Pous Lucius III) aan as kardinaal-priester van St. Prassede. 1455 – Johannes Gutenberg begin die Gutenbergbybel in Mainz druk. 1539 – Pous Paulus III stel Ugo Boncompagni (later Pous Gregorius XIII) aan as abbreviatore del Parco Maggiore. 1549 – Gian Pietro Carafa (later Pous Paulus IV) word aartsbiskop van Napels. 1711 – Michelangelo Conti (later Pous Innocentius XIII) word kardinaal-priester van Ss.


Die jaar 1225 was 'n gewone jaar wat volgens die Gregoriaanse kalender op 'n Woensdag begin het. Dit was die 25ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. Pous Gregorius IX doen 'n beroep op keiser Frederik II om op kruistog te gaan. Onbekend – Thomas van Aquino, was ’n Italiaanse Dominikaanse monnik, priester en ’n uiters invloedryke filosoof en teoloog († 1274).


Die jaar 1231 was 'n gewone jaar wat volgens die Gregoriaanse kalender op 'n Woensdag begin het. Dit was die 31ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 13 Junie – Antonius van Padua (36), heilige in die Rooms-Katolieke Kerk.


Die jaar 1237 was 'n gewone jaar wat volgens die Gregoriaanse kalender op 'n Donderdag begin het. Dit was die 37ste jaar van die 13de eeu n.C. Soos ander gewone jare het die jaar 12 maande, 52 weke en 365 dae gehad. 27 November – Slag van Cortenuova: Keiser Frederik II verslaan die Lombardiese Liga.


3 Julie is die 184ste dag van die jaar in die Gregoriaanse kalender (185ste in skrikkeljare).


Daubenya zeyheri is 'n geofiet wat tot die genus Daubenya behoort en is inheems aan die Wes-Kaap. Dit kom van Paternoster tot by Langebaan voor en is deel van die Saldanha strandveld. Die plant het 'n voorkomsgebied van 207 km². Aanvanklik was daar net drie subpopulasies bekend maar na 'n ondersoek is nog sewe gevind. Die populasie word op 6500 plante geskat en word bedreig deur ontwikkeling aan die kus. SANBI Redlist Plants of the World Online


Massonia hirsuta is 'n geofiet wat tot die genus Massonia behoort en is inheems aan die Oos-Kaap en kom van Jeffreysbaai tot by Port Elizabeth voor. Plants of the World Online Pacific Bulb Scociety Science Direct


26 Augustus is die 238ste dag van die jaar in die Gregoriaanse kalender (239ste in skrikkeljare). Daar volg nog 127 dae in die res van die jaar. 1444 – Ou-Zürich-oorlog: Veldslag van St Jakob an der Birs. 1500 Soldate van die Switserse Bondgenootskap veg heldhaftig teen 'n Franse aanvalsmag van 30,000 man maar verloor tog die stryd.


Pterygodium pentherianum is 'n meerjarige plant en geofiet wat hoort tot die genus Pterygodium. Die spesie is inheems aan die Wes-Kaap. SANBI Redlist Plants of the World Online


Arctotis argentea is 'n plant wat hoort tot die genus Arctotis. Die spesie is inheems aan die Oos- en die Wes-Kaap. SANBI Redlist Plants of the World Online


Giorgio Locchi (1923 – 25 Oktober 1992) was 'n Italiaanse joernalis en skrywer. Hy is een van die stigterslede van GRECE. Hy het ook die skuilnaam Hans-Jürgen Nigra geskryf en was vir 'n geruime tyd die Paryse korrespondent vir die Italiaanse koerant Il Tempo. Nadat hy 'n regsgraad aan die Universiteit van Rome behaal het, het hy in die middel van die vyftigerjare na Parys verhuis. Hier het hy in aanraking gekom met Alain de Benoist, saam met wie hy die etnasionalistiese dinkskrum GRECE, ook bekend as die Nuwe Regs, geskep het. Teen hierdie tyd het hy begin skryf vir tydskrifte soos Éléments en Nouvelle École. Hy het ook met verskeie tydskrifte en koerante saamgewerk, waaronder La Destra, L'Uomo Libero en Secolo d'Italia. Hy was een van die voorste eksponente van Nuwe Regs, maar het daarvan weggebreek omdat hy 'n renons gehad het in demokrasie en 'n voorstander was van konserwatief-rewolusionêre waardes. Hy is die skrywer van verskeie boeke wat in Frans, Duits en Spaans vertaal is. Sy werke wentel rondom die Romeinse Ryk, anti-Amerikanisme en Nietzsche se antichristelike denke.


Aspalathus humilis is 'n plant wat hoort tot die genus Aspalathus. Die spesie is inheems aan die Wes-Kaap en kom op die Tafelberg en by Jonkershoek naby Stellenbosch voor waar dit deel van die fynbos is. Die plant het 'n voorkomsgebied van 200 km² en die twee subpopulasies is in beskermde gebiede. Die plant was eers beskou as endemies aan Tafelberg maar is 1983 in Jonkershoek ontdek. SANBI Redlist Plants of the World Online


Peka is 'n dorp in die Leribe-distrik van Lesotho. Die dorp se naam is afgelei van die Bybelse Peka. In 2006 het dit 'n bevolking van 17 161 mense gehad. Peka is ongeveer 60 kilometer noord van die hoofstad Maseru geleë, op die Main North One, die hoofpad noordwaarts na die Suid-Afrikaanse grens. Die grootste deel van die nedersetting lê tussen hierdie pad en die Caledonrivier, wat Lesotho se grens met Suid-Afrika uitmaak. Die Pekabrug is 'n brug met 'n grenspos naby die dorp, vandaar lei die hoofpad na Clocolan. Voorlopige uitslag van die 2006-sensus Hierdie artikel is ’n saadjie. Voel vry om Wikipedia te help deur dit uit te brei.


Die jaar 643 was 'n gewone jaar wat volgens die Gregoriaanse kalender op 'n Sondag begin het. Dit was die 43ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Rothari, koning van die Lombarde vaardig die "Edictus Rothari" uit, 'n belangrike juriese geskrif. Srong-tsen Gampo, die heerser van Tibet help Narendra Dev om die troon van Nepal te verkry. . Nepal and the Geo-Strategic Rivalry between China and India Sanjay Upadhya Routledge, 2012, ISBN 1-136-33549-8, ISBN 978-1-136-33549-5


Die jaar 655 was 'n gewone jaar wat volgens die Gregoriaanse kalender op 'n Maandag begin het. Dit was die 55ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. 26 Maart – Pous Martinus I kom as banneling aan in Cherson, Die Krim. 16 September – Pous Eugenius I volg Pous Martinus I op. 16 September – Pous Martinus I, die 74ste pous van die Rooms-Katolieke Kerk (* ±600).


Die jaar 667 was 'n gewone jaar wat volgens die Gregoriaanse kalender op 'n Dinsdag begin het. Dit was die 67ste jaar van die 7de eeu n.C. Soos ander gewone jare het die jaar 12 maande, 52 weke en 365 dae gehad. Aggabodhi IV volg Dathopa Tissa II op as koning van Ceylon.


Searsia angolensis is 'n struik wat hoort tot die genus Searsia. Die boom kom op die Arabiese Skiereiland in Jemen en in Afrika in noordoos Soedan voor. Alfabetiese lys van Suid-Afrikaanse bome Plants of the World Online


Searsia angolensis is 'n boom wat hoort tot die genus Searsia. Die boom is endemies aan Angola. Alfabetiese lys van Suid-Afrikaanse bome Plants of the World Online.


Moraea textilis is 'n plant en geofiet wat tot die genus Moraea behoort. Die spesie is inheems aan Angola en Zambië. Plants of the World Online


Die jaar 465 was 'n gewone jaar wat volgens die Gregoriaanse kalender op 'n Donderdag begin het. Dit was die 65ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. 19 November – Sinode van Rome. Die oudste Roomse sinode waarvan die oorspronklike dokumente behoue gebly het.


Die jaar 489 was 'n gewone jaar wat volgens die Gregoriaanse kalender op 'n Saterdag begin het. Dit was die 89ste jaar van die 5de eeu n.C. Soos ander gewone jare het die jaar 12 maande, 52 weke en 365 dae gehad. Sidonius Apollinaris, 'n digter, diplomaat en biskop (* ± 430)


Die jaar 301 was 'n gewone jaar wat volgens die Gregoriaanse kalender op 'n Dinsdag begin het. Dit was die 1ste jaar van die 4de eeu n.C. Soos ander gewone jare het die jaar 12 maande, 52 weke en 365 dae gehad. 3 September – San Marino word onafhanklik.


Antofagasta is die grootste stad van die Norte Grande-streek van Chili en hoofstad van die gelyknamige provinsie met 404 654 inwoners (2012). Die stad is in 1870 gestig en in 1883 deur Chili van Bolivië gebuit. Die stad is aan die Stille Oseaan geleë en is die hawe-afsetpunt vir die kopermyne van La Escondida en Chuquicamata - laasgenoemde is die grootste oppervlakmyn in die wêreld. Antofagasta is 'n gewilde vakansieoord en die beginpunt van die Andes-spoorlyn wat oor die 3 857 meter hoë Socoma-bergpas lei en die stad met Salta in Argentinië verbind. Sedert 1956 beskik Antofagasta oor 'n universiteit.


Die jaar 224 was 'n skrikkeljaar wat volgens die Gregoriaanse kalender op 'n Donderdag begin het. Dit was die 24ste jaar van die 3de eeu n.C. In teenstelling met gewone jare het die jaar 366 dae en 'n 29 Februarie gehad. Ardashir I verslaan Artabanus IV van Partië.


Die jaar 230 was 'n gewone jaar wat volgens die Gregoriaanse kalender op 'n Vrydag begin het. Dit was die 30ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. 21 Julie – Pous Pontianus volg Pous Urbanus I op. Ardashir val die Romeinse provinsie Mesopotamia binne en beset Nisibis en Carrhae. Severus Alexander trek skielik na die ooste omdat dit die provinsie Sirië bedreig. 23 Mei – Pous Urbanus I, die sewentiende pous van die Rooms-Katolieke Kerk (* onbekend). A Brief History of the Roman Empire, Stephen P. Kershaw Little, Brown Book Group, 2013, ISBN 1780330499, ISBN 9781780330495


Die jaar 242 was 'n gewone jaar wat volgens die Gregoriaanse kalender op 'n Saterdag begin het. Dit was die 42ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Die Alemanne en ander stamme val Trasië binne.


Die jaar 266 was 'n gewone jaar wat volgens die Gregoriaanse kalender op 'n Maandag begin het. Dit was die 66ste jaar van die 3de eeu n.C. Soos ander gewone jare het die jaar 12 maande, 52 weke en 365 dae gehad. Koning Odaenathus van Palmyra verslaan koning Shapur I in 'n veldslag by Ctesiphon.


Sentraal-Amerika Sentraal-Amerika (Engels: Central America, Spaans: América Central, Centroamérica) word soms as die suidelikste deel van Noord-Amerika beskou en soms as 'n aparte gebied in sy eie reg; in elk geval vorm dit 'n landbrug tussen Noord- en Suid-Amerika. Dit streek vanaf Meksiko in die noordweste tot Colombia in die suidooste. Sentraal-Amerika word deur die Karibiese See in die noordooste en die Stille Oseaan in die suidweste begrens, albei seë word deur die Panamakanaal met mekaar verbind. In Nicaragua is die Nicaraguameer geleë, Sentraal-Amerika se grootste meer. Sentraal-Amerika het oorspronklik deel uitgemaak van die Meso-Amerikaanse kultuurlandskap, met bekende Majastede soos Copán, Joya de Cerén, Quiriguá en Tikal; almal Unesco-wêrelderfenisgebiede. Sentraal-Amerika is, nadat Christophorus Columbus die Amerikas in 1492 vir Europa ontdek het, deur Spanje verower. Tussen 1519 en 1821 het dit deel uitgemaak van Nieu-Spanje, toe na die Meksikaanse Onafhanklikheidsoorlog in 1821 die Eerste Meksikaanse Keiserryk gestig is, wat behalwe vir Belize (vanaf 1798 deel van die Britse Ryk) en Panama (deel van Groot-Colombia) ook oor die Sentraal-Amerikaanse lande gestrek het.


Hierdie artikel handel oor die taal. Vir die etniese groep, sien Swede (volk). Sweeds (svenska [ˈsvɛnːˈska] luister (hulp·inligting)) is 'n Noord-Germaanse taal wat deur meer as nege-miljoen mense gepraat word, hoofsaaklik in Swede en dele van Finland, veral langs die kus en op die Ålandeilande. Dit word as onderling verstaanbaar met Noors en tot 'n mindere mate met Deens beskou. Tesame met ander Noord-Germaanse tale is Sweeds afkomstig uit Oudnoors, die gemene taal van die Germaanse volke wat in Skandinawië gewoon het in die Wiking-tydperk. Standaardsweeds is die nasionale taal wat uit die Sentraal-Sweedse dialekte ontwikkel het in die 19de eeu en was teen die begin van die 20ste eeu reeds goed gevestig. Hoewel onderskeibare streeksvariëteite wat van die ouer landelike dialekte afstam steeds bestaan, is die gesproke en skryftaal uniform en gestandaardiseer. Sommige dialekte verskil heelwat van die standaardtaal in grammatika en woordeskat en dit is nie altyd onderling verstaanbaar met Standaard Sweeds nie. Hierdie dialekte is beperk tot landelike gebiede en word hoofsaaklik deur klein groepe met lae sosiale mobiliteit gepraat.


La Pyramide humaine (Die menslike piramide) is 'n 1961 Ivoriaanse dokufiksiefilm geregisseer deur Jean Rouch. Rouch het swart Afrika en wit Franse studente gedwing om interaksies met mekaar by 'n geïntegreerde hoërskool in Abidjan te improviseer. Rouch het die titel van sy film geneem uit 'n gedig deur die Surrealis Paul Eluard. In Abidjan in die nuut-onafhanklike Ivoorkus sien die film 'n gemengde-ras lycée klas waarin die filmmaker vra hoekom wit en swart studente nie sosiaal na klas saam meng nie. Onderhoude word afsonderlik en gesamentlik met hulle gevoer, en word in hul tuisomgewings gewys en sosiaal ontmoeting tesame. Hulle improviseer ook tonele van gefantaseerde gebeure. Rassespanning vererger wanneer 'n nuwe vroulike student van Parys met 'n swart student begin uitgaan. Die film is beide etnofiksie en 'n dokumentêre weergawe van die maak van etnofiksie in teenstelling met die hoofintrige van die verhouding tussen die twee rassegroepe as 'n subintrige, wat die effek op die studente-akteurs is deur die maak van die film self. La Pyramide humaine is gemaak op 16 mm Eastmancolor film in 'n 1.37:1 aspekverhouding.


Oxalidaceae is 'n familie wat tot die orde Malpighiales hoort. Die meeste lede van hierdie familie, wat met sy meer as 900 spesies die grootste van die orde is, is kruidagtig, maar 'n paar houtagtige soorte kom ook voor. Die grootste genus is Oxalis (surings), waarvan die meeste soorte in Suid-Afrika en Suid-Amerika voorkom. Die naam suring kom van die suur smaak van die blare en die stingels, wat soms geëet word. Ook die bolle van ŉ paar suringsoorte word veral in Noordwes-Kaapland as voedsel uitgehaal. Die blare van baie soorte vertoon slaapbewegings deurdat die blare slap hang in die aand. 'n Paar waterliewende suringsoorte is bekend: Oxalis disticha groei byvoorbeeld in die winterreënvalstreek in waterpoele wat in die somer opdroog. Verreweg die meeste Oxalis-spesies in Suid-Afrika groei in die Wes-Kaap. Die drieledige blaar van Oxalis is steeds die wapen van die Ierse Republiek. Twee Averrhoa-spesies, Averrhoa bilimbi en Averrhoa carambola, word in baie tropiese wêrelddele aangeplant vanweë hul eetbare vrugte. Die genus is vernoem na ŉ Arabiese geneesheer-filosoof, Averroës. Daar is vyf genera wat tot die familie hoort: Averrhoa L. Biophytum DC.


Gasteria pulchra is 'n vetplant wat tot die genus Gasteria behoort. Die spesie is inheems aan die Oos-Kaap. Dit kom voor vanaf Studtis tot by Hankey en is veral volop by Patensie en Hankey. REDLIST Sanbi Plants of the World Online